text: எழுத்து முறைமை (writing system), என்பது ஒரு மொழியைப் பார்க்கக்கூடிய வகையில் குறியீடுகள்மூலம் பதிவுசெய்வதைக் குறிக்கும். மிகப் பழைய வகை எழுத்துக்கள் ஓவிய எழுத்துக்கள் (pictographical) அல்லது கருத்தெழுத்துக்கள் (ideographical) ஆகும். பெரும்பாலான எழுத்து முறைமைகளை மூன்று வகைகளாகப் பிரிக்கலாம்: உருபனெழுத்து முறை (logographic), அசையெழுத்து முறை (syllabic) மற்றும் ஒலியனெழுத்து முறைமை (alphabetic). எழுத்து முறைமையில் குறியீடுகளை எழுத்துக்கள் என அழைப்பர். glyph என்பது ஒரு எழுத்தை வரைபு முறையில் பிரதிநிதித்துவப்படுத்துவதாகும். எழுத்து முறைமைகளின் வரலாறு உலகின் முதல் எழுத்து முறைமை கிரேக்க மொழி யில் தான் முதன்முதலில் எழுதப்பட்டது. இது மூங்கில் குச்சிகளை கொண்டு முதன் முதலில் எழுதப்பட்டது. பின் கி.மு. 4 ஆவது ஆயிரவாண்டின் இறுதியையொட்டிச் சுமேரியர்களிடையே உருவான ஆப்பெழுத்து (cuneiform) ஆகும். எனினும் இதனை மிக அண்மையாகத் தொடர்ந்து, எகிப்திலும், சிந்துப் பள்ளத்தாக்கிலும் எழுத்து தோற்றம் பெற்றது. இதில் தொடங்கி, வெவ்வேறு நாகரிகங்கள் தொடர்பில் பல இடங்களிலும் எழுத்துக்கள் தோன்றின. உருபனெழுத்து முறைமை உருபனெழுத்து என்பது ஒரு முழுச் சொல்லை அல்லது ஒரு உருபனைப் பிரதிநிதித்துவப்படுத்தும் ஒரு எழுத்தாகும். பல சீனமொழி எழுத்துக்கள் உருபனெழுத்து என வகைப்படுத்தப் பட்டுள்ளன. ஒவ்வொரு குறியீடும், ஒவ்வொரு சொல்லை அல்லது உருபனைப் பிரதிநிதித்துவம் செய்வதனால், ஒரு மொழியின் சகல சொற்களையும் எழுதப் பெருமளவு உருபனெழுத்துக்கள் தேவைப்படும். ஏராளமான குறியீடுகளும் அவற்றுக்கான பொருள்களை ஞாபகத்தில் வைத்திருக்க வேண்டியதும், ஒலியனெழுத்து முறைமையோடு ஒப்பிடும்போது, இம்முறைமைக்குள்ள முக்கியமான வசதிக்குறைவாகும். எனினும் சொல்லின் பொருள் குறியீட்டிலேயே பொதிந்திருப்பதால், கோட்பாட்டளவில் ஒரே குறியீட்டையே வெவ்வேறு மொழிகளுக்குப் பயன்படுத்த முடியும். செயற்பாட்டளவில், syntactical constraints ஒரே குறியீட்டு முறைமையைக் எல்லா மொழிகளுக்கும் பயன்படக்கூடிய தன்மையைக் குறைப்பதால், இது, சீன மொழியின் வட்டார வழக்குகள் (dialects) போல மிக நெருக்கமான மொழிகளிடையே மட்டுமே சாத்தியமாகும். கொரிய மொழியும் ஜப்பானிய மொழியும் சீன உருபனெழுத்துக்களைத் தங்கள் எழுத்து முறைமைகளில் பயன்படுத்துவதுடன், பல குறியீடுகளும் ஒரே பொருளிலேயே பயன்படுகின்றன. எனினும் அவையிரண்டும், சீன மொழியில் எழுதப்பட்டவைகளை ஜப்பானியர்களோ, கொரியர்களோ இலகுவில் வாசித்து விளங்க முடியாத அளவுக்கு, சீன மொழியிலிருந்து வேறுபட்டவையாகும். பெரும்பாலான மொழிகள் முழுமையாக logographic எழுத்து முறைமைகளைப் பயன்படுத்தாவிட்டாலும், பல மொழிகள் சில logogram களைப் பயன்படுத்துகின்றன. நவீன உருபனெழுத்துக்களுக்குச் சிறந்த உதாரணம் அராபிய எண்கள்ஆகும். இக் குறியீடுகளைப் பயன்படுத்தும் எல்லோருக்கும், அவர்கள் அதை வண், யூனோ, ஒன்று, ஏக் என்று எப்படி அழைத்தாலும், 1 எதைக் குறிக்கிறது என்று விளங்கும். பல மொழிகளிலும் பயன்படும் ஏனைய உருபனெழுத்துக்கள் &, @ என்பவற்றையும் உள்ளடக்கும். உருபனெழுத்துக்கள் சில சமயங்களில் கருத்தெழுத்துக்கள் (Ideogram) என அழைக்கப்படுவதுண்டு. பண்பியல் (abstract) எண்ணங்களை வரைபுருவினாற் குறிப்பதால் இந்தப் பெயர். மொழியியலாளர்கள் இதன் உபயோகத்தைத் தவிர்க்கிறார்கள். மிக முக்கியமான (அத்துடன், ஓரளவுக்கு, வாழுகின்ற ஒரே) நவீன உருபனெழுத்து முறைமை சீனம் ஆகும். இதன் எழுத்துக்கள் வேறுபாடான அளவு மாற்றங்களுடன், சீன மொழி, ஜப்பானிய மொழி, கொரிய மொழி, வியட்நாமிய மொழி மற்றும் பல ஆசிய மொழிகளில் பயன்படுகின்றன. பழங்கால எகிப்திய hieroglyphics மற்றும் மாயன் எழுத்து முறைமையும் உருபனெழுத்து வகையைச் சார்ந்தவையே. இவை இப்போது வழக்கிலிருந்து மறைந்து விட்டன. முழு உருபனெழுத்து முறைமையினதும் பட்டியலுக்கு எழுத்து முறைமைகளின் பட்டியல் பார்க்கவும். அசை எழுத்து முறைமைகள் முதன்மைக் கட்டுரை: அசையெழுத்து உருபனெழுத்து முறைமைகள் ஒரு முழுச் சொல்லுக்கு ஒரு குறியீட்டையே பயன்படுத்துகின்றவேளை, அசையெழுத்து, சொற்களை உருவாக்கும் அசைகளைப் பிரதிநிதித்துவப்படுத்தி எழுதப்பட்ட ஒரு தொகுதி குறியீடுகளைக் கொண்டுள்ளது. அசையெழுத்துக்களில் உள்ள ஒரு குறியீடு பொதுப்படையாக மெய்யொலியையும் அதைத் தொடர்ந்து வரும் உயிரொலியையும் கூட்டாகவோ; அதாவது ஒரு உயிர்மெய்யொலியையோ அல்லது தனியாக ஒரு உயிரொலியையோ குறிக்கின்றது. ஒரு உண்மையான அசையெழுத்து முறையில், ஒத்த ஒலியமைப்பையுடைய எழுத்துக்களிடையே ஒழுங்கு முறையிலமைந்த வரைபு ஒப்புமை இருப்பதில்லை (சில முறைமைகளில் உயிரெழுத்துக்களில் இவ்வாறான ஒற்றுமை காணப்படுகின்றது). அதாவது, "கே", "க", மற்றும் "கோ" போன்றவற்றைக் குறிக்கும் எழுத்துக்களிடையே ஒரு பொது "க்" தன்மையைக் காணமுடியாது. ஜப்பானிய மொழியைப்போல் ஒப்பீட்டளவில் எளிமையான அசை அமைப்பைக் கொண்ட மொழிகளுக்கே அசையெழுத்து முறை மிகவும் பொருத்தமானது. ஆங்கில மொழியைப் போன்ற சிக்கலான அசை அமைப்பையும், பெருமளவிலான மெய்யொலிகளையும், சிக்கலான மெய்யொலிக் கூட்டங்களையும் கொண்ட மொழிகளில் சொற்களை அசையெழுத்து முறையில் எழுதுவது கடினமாகும். அமையக்கூடிய ஒவ்வொரு அசைக்கும் ஒரு எழுத்துப்படி ஜப்பானிய மொழியில் 100 எழுத்துக்களுக்குமேல் கிடையா. ஆங்கிலத்தை இதேமுறையில் எழுதுவதாயின் பல ஆயிரம் எழுத்துக்கள் வேண்டியிருக்கும் எனக்கூறப்படுகிறது. அசை எழுத்து முறைமையைப் பயன்படுத்தும் மொழிகளுள் பின்வருவனவும் அடங்கும். மைசீனியன் (Mycenaean) கிரேக்கமொழி (லீனியர் B) மற்றும் செரோக்கீ போன்ற உள்ளூர் அமெரிக்க மொழிகள். பழங்கால அண்மைக் கிழக்குப் பகுதிகளைச் சேர்ந்த பல மொழிகள், சில அசை அல்லாத அம்சங்களையும் கொண்ட அசையெழுத்து முறையிலான ஆப்பெழுத்து வடிவங்களைப் பயன்படுத்தின. முழு அசையெழுத்துக்களின் பட்டியலுக்கு எழுத்து முறைமைகளின் பட்டியல் பார்க்கவும். ஒலியன் எழுத்து முறைமை முதன்மைக் கட்டுரை: ஒலியனெழுத்து ஒலியனெழுத்து (Alphabetic) என்பது ஒவ்வொன்றும், பேச்சு மொழியொன்றிலுள்ள, ஒரு ஒலியனை, அண்ணளவாகப் பிரதிநிதித்துவப்படுத்துகின்ற அல்லது பிரதிநிதித்துவப்படுத்திய சிற்றளவிலான எழுத்துக்களைக் கொண்ட தொகுதி - அடிப்படையான குறியீடுகள்- ஆகும். ஆங்கிலத்தில் இச் சொல்லைக் குறிக்கும் "அல்பபெட்" (alphabet) என்னும் சொல், கிரேக்க அரிச்சுவடியின் முதல் இரண்டு எழுத்துக்களான "அல்பா", "பீட்டா" என்பவற்றைச் சேர்த்துப் பெறப்பட்டது. ஒரு முழுமையான ஒலியன் எழுத்து முறைமையில் (phonological alphabet), ஒலியன்களும் (phoneme), எழுத்துக்களும் ஒன்றுடனொன்று இரண்டு திசைகளிலே முழுமையாகப் பொருந்தக்கூடியன: ஒரு சொல்லின் உச்சரிப்புக் கொடுக்கப்பட்டால், எழுதுபவர் ஒருவர் அதற்குரிய எழுத்துக்களைக் கண்டுகொள்ளக்கூடியதாகவும், சொல்லுக்குரிய எழுத்துக்கள் கொடுக்கப்படும்போது, பேசுபவரொருவர் அதன் உச்சரிப்பை அறியக்கூடியதாகவும் இருக்கும். ஒவ்வொரு மொழிக்கும், அதன் எழுத்துக்களுக்கும், ஒலியன்களுக்கும் இடையிலான கூட்டைக் (association) கட்டுப்படுத்தும் பொது விதிகள் உள்ளன. ஆனால், மொழிகளைப் பொறுத்து, இவ் விதிகள் ஒரு தன்மைத்தாகப் பின்பற்றப்படவோ அல்லது பின்பற்றப்படாமல் இருக்கவோ கூடும். முழுமையான ஒலியன் எழுத்துக்கள் பயன்படுத்துவதற்கும், பயிலுவதற்கும் இலகுவானது என்பதுடன், கல்வி வளர்ச்சியில் அவ்வாறான மொழிகள், சிக்கலானதும், ஒழுங்கற்றதுமான எழுத்துக்கூட்டு முறைகளைக் கொண்ட ஆங்கிலம் போன்ற மொழிகளிலும் குறைந்த தடைகளைக் கொண்டவையாகும். பொதுவாக மொழிகள் எழுத்துமுறைமைகளில் தங்கியிராமல் வளர்வதாலும், எழுத்து முறைமைகள், குறிப்பிட்ட மொழிகளுக்கென வடிவமைக்கப்படாது, வேறு மொழிகளிலிருந்து கடன் பெறுவது உண்டு என்பதாலும், ஒலியன்களும், எழுத்தும் ஒன்றுடனொன்று பொருந்தும் அளவு மொழிக்கு மொழி வேறுபடுகின்றது. சில சமயம் ஒரு மொழிக்குள்ளேயே வேறுபடுகின்றது. நவீன காலத்தில், மொழியியலாளர், ஏற்கனவே எழுத்துமுறைகளைக் கொண்டிராத மொழிகளுக்குப் புதிய எழுத்துமுறைமைகளை உருவாக்கும்போது, முழுமையான ஒலியன் எழுத்து முறைமைகளை உருவாக்குவதே இலக்காக உள்ளது. ஒலியன் எழுத்து (alphabet) பற்றிய மேலதிக விபரங்களுக்கு, ஒலியன் எழுத்து கட்டுரையைப் பார்க்கவும். எல்லா ஒலியன் எழுத்துக்களினதும் பட்டியலுக்கு எழுத்து முறைமைகளின் பட்டியல் பார்க்கவும். அப்ஜாட்கள் விருத்தியாக்கப்பட்ட முதலாவது வகை உருபன் எழுத்து, அப்ஜாட் (Abjad) ஆகும். அப்ஜாட் என்பது ஒவ்வொரு மெய்யெழுத்துக்கும் ஒவ்வொரு குறியீட்டைக் கொண்டுள்ள, உருபன் எழுத்து முறைமையாகும். அப்ஜாட்கள், மெய்யொலிகளுக்கு மட்டுமே எழுத்துக்களைக் கொண்டுள்ளன. இந்த வகையில் அவை, வழமையான ஒலியன் எழுத்துக்களிலிருந்து வேறுபடுகின்றன. அப்ஜாட்டில் உயிரொலிகளுக்குக் குறியிடப்படுவதில்லை. அறியப்பட்ட எல்லா அப்ஜாட்களும் செமிட்டிக் குடும்ப எழுத்துவகையைச் சார்ந்தவை. அத்துடன் அவையனைத்தும், மூல வடக்கு நீள் அப்ஜாட்டிலிருந்து பெறப்பட்டவயாகும். செமிட்டிக் மொழிகள், பெரும்பாலான சமயங்களில் உயிர்க் குறியீட்டைத் தேவையற்றதாக்கும் உருபன் அமைப்பைக் (morphemic structure) கொண்டுள்ளதே இதற்குக் காரணமாகும். அரபி, ஹீப்ரூ பொன்ற சில அப்ஜாட்கள் உயிர்களுக்கான குறியீடுகளையும் கொண்டுள்ளனவெனினும், கற்பித்தல் போன்ற விசேட சந்தர்ப்பங்களில் மட்டுமே அவை பயன்படுத்தப்படுகின்றன. அப்ஜாட்களிலிருந்து பெறப்பட்ட பல மொழிகள், உயிர்க் குறியீடுகளைச் சேர்த்து விரிவாக்கப்பட்டதன் மூலம், முழுமையான உருபன் எழுத்துகள் ஆகின. போனீசியன் அப்ஜாட்டிலிருந்து, முழுமையான கிரேக்க ஒலியன் எழுத்து உருவானது, ஒரு பிரபலமான உதாரணமாகும். இவ்வெழுத்துக்கள் செமிட்டிக் அல்லாத மொழிகளுக்குப் பயன்படுத்தப்பட்டபோதே பெரும்பாலும் இவ்வாறு நிகழ்ந்துள்ளது. முழு abjads இனதும் பட்டியலுக்கு எழுத்து முறைமைகளின் பட்டியல் பார்க்கவும். அபுகிடாக்கள் எழுத்து முறைமை வகைபிரிப்பு தமிழ் எழுத்துமுறை பிராமி எழுத்து தமிழ் பிராமி எனப்படும் தமிழி எழுத்துமுறையானது பழந்தமிழை முதன் முதலாக எழுத பயன்படுத்தபட்ட பண்டைய எழுத்துமுறை ஆகும். இது இந்திய அளவிலான பிராமி எழுத்துமுறையின் தமிழ்மொழிக்கான தழுவலாக அமைந்திருந்தது. இரண்டாயிரம் ஆண்டுகளுக்குமுன், தமிழ்-பிராமி எழுத்துக்களிலேயே தமிழ் மொழி எழுதப்பட்டு வந்தது. இதனைப் பழங்காலக் கல்வெட்டுகள் மூலமாக அறியமுடியும். நான்காம் நூற்றாண்டு வரையிலும் தமிழ்-பிராமி எழுத்துமுறை வழக்கத்தில் இருந்தது. பின்னர் ஐந்தாம் நூற்றாண்டளவில், இது வட்டெழுத்தாக உருமாற்றம் அடைந்தது. வட்டெழுத்து பனை ஓலைச்சுவடிகளில் எழுதுவதற்கு ஏதுவாகத் தமிழ் பிராமி எழுத்துமுறையானது வட்டெழுத்து முறையாக உருமாறத் தொடங்கியது. வட்ட வடிவில் எழுதப்படும் தமிழ் எழுத்து வட்டெழுத்து என வழங்கப்பட்டது. தமிழில் வட்டெழுத்துகள் உருவான அதே கால கட்டத்தில், வடமொழியின் பிராமி எழுத்துமுறையில் பல்லவ கிரந்தம் என்ற புதிய எழுத்துமுறை பல்லவர் காலத்தில் உருவானது. தமிழ் வட்டெழுத்தும் பல்லவ கிரந்தமும் ஒருசேர வளர்ச்சி பெறத் தொடங்கின. ஐந்தாம் நூற்றாண்டிலிருந்து பதினோராம் நூற்றாண்டு வரை தமிழ் மொழியில் இந்த வட்டெழுத்து பயன்படுத்தப்பட்டது. இது சற்றேறக்குறைய ஏழாம் நூற்றாண்டு வரை தொடர்ந்தது. அதன் பின்னர், தமிழ் வட்டெழுத்து முறையின் பயன்பாடுகள் படிப்படியாகக் குறையத் தொடங்கின. பிறகு, நவீன தமிழ் எழுத்துக்களின் பரிணாம வளர்ச்சியில், பல்லவத் தமிழ் எழுத்துமுறை உருவாகியது. இருப்பினும், 11 ஆம் நூற்றாண்டு வரை தமிழில் வட்டெழுத்து பயன்பாட்டில் இருந்து வந்தது. ஆனாலும், கேரளத்தின் மலையாள மொழியில் இவ் வட்டெழுத்து முறையானது பத்தொன்பதாம் நூற்றாண்டு வரை பயன்படுத்தப்பட்டு வந்தது. வட்டெழுத்து முறையின் மற்றுமொரு எழுத்து வடிவமாகத் திகழ்ந்த கோலெழுத்து முறையானது, மலையாள மொழியில் நீண்ட காலம் வழக்கில் இருந்து வந்தது. வட்டெழுத்தில் புள்ளியின் பயன்பாடுகள் மிகுதியாகக் காணப்படும். இதன்விளைவாக, எகரம் மற்றும் ஒகரம் ஆகியவை தெளிவாக எழுதப்பெறும். இவற்றில் பகர, வகர வேறுபாடுகளைத் தெளிவாக வட்டெழுத்தில் அறிய முடியாதது ஒரு பெருங்குறையாகும். ஏனெனில், தமிழ் வட்டெழுத்து முறையில் இவை இரண்டும் வேறுபாடுகள் அறியவியலாத வகையில் ஒத்த வடிவங்களைக் கொண்டதாக அமைந்து காணப்படும். பல்லவர் கால எழுத்துமுறை அண்மைக்காலத் தமிழ் எழுத்துமுறையானது பல்லவர் கால எழுத்துமுறையிலிருந்து உருவானதாதாகும். எனினும், பல்லவர் கால தமிழ் எழுத்துமுறையில் பல்வேறு குறைபாடுகள் காணப்பட்டன. தமிழ் எழுத்துகளில் இடம்பெறும் புள்ளி குறிக்கப்படாதது வாசித்தலில் சிக்கல்கள் ஏற்பட காரணமாக இருந்தது. இதனால், ஓலைச்சுவடி மற்றும் கல்வெட்டு வாசிப்புகளும் எளிதில் பொருள் கொள்ளும் விதமும் இடையூறாக அமைந்தன. மேற்கோள்கள் வெளி இணைப்புகள் About African writing systems by the John Henrik Clarke Africana Library at Cornell University: http://www.library.cornell.edu/africana/Writing_Systems/Welcome.html General about writing systems http://www.omniglot.com/index.htm Alphabetic Writing Systems Alphabets of Europe The Unicode Consortium A Typographic Outcry : a curious perspective உசாத்துணைகள் Hannas, William. C. 1997. Asia's Orthographic Dilemma. University of Hawaii Press. (paperback); (hardcover) DeFrancis, John. 1990. The Chinese Language: Fact and Fantasy. Honolulu: University of Hawaii Press. Smalley, W.A. (ed.) 1964. Orthography studies: articles on new writing systems, United Bibe Society, London. மொழியியல் வட்டெழுத்துக் கல்வெட்டுகள்


source: wikipedia

text: பாசிசம் (fascism) என்பது ஒரு சமுதாயத்தின் அதிகார வர்க்கத்தால் சர்வாதிகார முறையில் பொருளாதார மற்றும் மற்றைய விஷயங்கள் தீர்மானிக்கப்படுவதையே குறிக்கும். முதலாளிகள் இவ்வதிகார வர்க்கத்திற்குள் அடங்குவர். ஆரம்ப கட்டங்களிலே அடிமட்ட மக்களின் ஆதரவும் இவ்வதிகார வர்க்கத்திற்கு கிடைக்கும். முசோலினியின் இத்தாலி, இட்லரின் ஜெர்மனி பாசிசத்திற்கு எடுத்துக்காட்டுகள் ஆகும். தனிமனித உரிமைகளை நாட்டு நலனுக்காக, வல்லமைக்காக எனக் கூறி மதிக்காமல் அரசுக்கு எதிராகக் கேள்வி கேட்பவர்களை அடக்குமுறைகள் மற்றும் வன்முறை மூலம் நசுக்குகின்ற அரசியல் நடைமுறையே பாசிசம் எனப்படும். தனியுரிமை முதலாளித்துவத்தின் தேய்ந்த நிலையே பாசிசம் என மார்க்சியவாதிகள் அதனைக் கண்டிப்பதுண்டு. மார்க்சியவாதிகளின் இந்தக் கண்டனத்திலே உண்மை அதிகம் இருந்தபோதிலும், சில முக்கியமான விடயங்களைக் கருத்திலே கொள்ளாதிருக்கின்றது. தனியுரிமை, முதலாளித்துவம் கையாலாகாத நிலையில் பாசிசத்தைச் சரணடைகின்றது என்பது உண்மையே. அரசின் மகிமைக்காகத் தன்னுடைய எல்லாவற்றையும் அதற்கு அர்ப்பணம் செய்ய வேண்டுமென்ற அடிப்படையிலே தான் பாசிச இயக்கம் ஆரம்பிக்கப்பட்டது. பாசிசம் முதலாம் உலக மகா யுத்தத்தின் போது இத்தாலியில் தோன்றியது.பாசிஸ் என்பது ரோமானியப்பேரரசின் நீதிபதிகள் உருட்டுக் கட்டைகளுக்கு நடுவே கோடாரி சொருகப்பட்டிருக்கும் ஒரு ஆயுதம் வைத்திருப்பார்கள். இந்த ஆயுதத்திற்குப் பெயர் பாசிஸ் எனப்படும். பாசிஸ்டுகளின் நம்பிக்கை போர், சமுதாயம், அரசு மற்றும் தொழில்நுட்பத்தின் இயல்பில் புரட்சிகர மாற்றங்களை கொண்டு வரும் பாசிசவாதிகள், ஒட்டுமொத்த போர் மற்றும் மக்கள் அணிதிரட்டல் ஆகியவற்றின் வருகையின் காரணமாக பொதுமக்கள் மற்றும் போர் வீரர்களிடையே உள்ள வேறுபாட்டை உடைத்துவிட்டனர். போர் முயற்சி, பொருளாதார உற்பத்தி, இதனால் "குடிமக்கள் குடியுரிமை" உருவானது, அதனால் அனைத்து குடிமக்களும் போரின்போது இராணுவத்தில் ஈடுபட்டுள்ளனர். தாராளவாத ஜனநாயகம் முற்றுமுழுதாக இருக்காது என்று பாசிஸ்டுகள் நம்புகின்றனர், மற்றும் ஆயுத சண்டையில் ஒரு தேசத்தை உருவாக்கவும், பொருளாதார சிக்கல்களுக்கு திறம்பட பதிலளிப்பதற்காகவும், சமுதாயத்தை ஒரு சர்வாதிகாரமான ஒரு கட்சி அரசின் கீழ் முழுமையாக அணிதிரட்டுவதே சரி என்று அவர்கள் கருதுகின்றனர். அத்தகைய அரசு ஒரு வலுவான தலைவரால் வழிநடத்தப்பட வேண்டும்.ஒரு சர்வாதிகாரி மற்றும் ஆளும் பாசிஸ்ட் கட்சியின் உறுப்பினர்களால் உருவாக்கப்பட்ட ஒரு இராணுவ அரசாங்கம் தேசிய ஒற்றுமையை உருவாக்குவதற்கும், ஒரு நிலையான மற்றும் ஒழுங்கான சமுதாயத்தை பராமரிப்பதற்கும் தேவை. வன்முறை தானாக இயற்கையில் எதிர்மறையானது என்று வலியுறுத்துவதை பாசிசம் நிராகரிக்கிறது. அரசியல் வன்முறை, போர் மற்றும் ஏகாதிபத்தியம் போன்ற கருத்துக்களைக் கொண்டு தேசிய மறுசீரமைப்பை அடைய முடியும் என்று பாசிசம் நம்புகிறது. முதலாம் உலகப் போரில் பாசிசம் ஆகஸ்ட் 1914 ல் முதலாம் உலகப் போர் வெடித்தபோது, இத்தாலிய அரசியல் இடதுகள் போரில் அதன் நிலைப்பாட்டை கடுமையாக பிரித்தனர். இத்தாலிய சோசலிஸ்ட் கட்சி (PSI) போரை எதிர்த்தது, ஆனால் பல இத்தாலிய புரட்சிகர சிண்டிகலிஸ்டுகள் ஜேர்மனி மற்றும் ஆஸ்திரியா-ஹங்கேரி ஆகியோருக்கு எதிராக போருக்கு ஆதரவு கொடுத்தனர். அவர்கள் பிற்போக்குத்தன ஆட்சிகள் தோற்கடிக்கப்பட வேண்டும் என்றும் சோசலிசத்தின் வெற்றியை உறுதிப்படுத்த வேண்டும் என்றும் அவர்கள் விரும்பினர். ஏஞ்சலோ ஒலிவியேரோ ஒலிவேட்டி அக்டோபர் 1914 ல் சர்வதேச இத்தாலிய காம்பாட் படைகள் என்றழைக்கப்படும் ஒரு சார்பு-தலையீடு குழுவை அமைத்துள்ளார். பெனிட்டோ முசோலினியின் ஜேர்மனிய எதிர்ப்பு நிலைப்பாட்டின் காரணமாக PSI இன் பத்திரிகையான அவந்தியின் தலைமை ஆசிரியர் பணியில் இருந்து அவர் வெளியேற்றப்பட்டார்."பாசிசம்" என்ற வார்த்தை முதன் முதலில் 1915 இல் முசோலினியின் இயக்கமான சர்வதேச இத்தாலிய காம்பாட் படைகள் உறுப்பினர்களால் பயன்படுத்தப்பட்டது.1917 அக்டோபர் புரட்சி, விளாடிமிர் லெனின் தலைமையிலான போல்ஷ்விக் கம்யூனிஸ்டுகள் ரஷ்யாவில் அதிகாரத்தை கைப்பற்றினர். இது பாசிசத்தின் வளர்ச்சியை பெரிதும் அதிகரித்தது.1917 ல், முசோலினி, புரட்சிகர நடவடிக்கை பாசிச தலைவர், அக்டோபர் புரட்சியை பாராட்டினார். ஆனால் பின்னர் அவர் லெனினுடன் ஒத்துப் போகவில்லை, அவரை ஜார் நிக்கோலஸின் ஒரு புதிய பதிப்பாக மட்டுமே கருதினார். நாம் சோசலிசத்திற்கு எதிரான போரை அறிவிக்கின்றோம், ஏனென்றால் அது சோசலிசம் என்பதற்காக அல்ல, மாறாக அது தேசியவாதத்தை எதிர்க்கிறது என்பதற்காகவே.சோசலிசம் என்னவென்பது பற்றி விவாதிக்கலாம் என்றாலும், அதன் வேலைத்திட்டம் என்ன, அதன் தந்திரோபாயங்கள் என்னவென்றால், ஒன்று தெளிவாக உள்ளது: அதிகாரபூர்வ இத்தாலிய சோசலிஸ்ட் கட்சி பிற்போக்குத்தனமாகவும் முற்றிலுமாகப் பழமைவாதமாகவும் உள்ளது. அதன் கருத்துக்கள் நிலவியிருந்தால், இன்றைய உலகில் நம் உயிர் பிழைத்திருப்பது சாத்தியமற்றது. -பெனிட்டோ முசோலினி பாசிஸ்டுகளின் அறிக்கை 1919 ஆம் ஆண்டில், அல்கெஸ்ட் டி ஆம்பிரீஸ் மற்றும் ஃபுயூச்சரிஸ்ட் இயக்க தலைவர் ஃபிலிப்போ டோமாசோ மரினெட்டி ஆகியோரால் இத்தாலிய காம்பாட் படையின் அறிக்கை (பாசிச அறிக்கை) உருவாக்கப்பட்டது.இந்த அறிக்கையானது ஜூன் 6, 1919 அன்று பாசிச செய்தித்தாள் Il Popolo d'Italia இல் வழங்கப்பட்டது. ஆண்கள் மற்றும் பெண்கள் ஆகியோருக்கு பிராந்திய அடிப்படையில் விகிதாசார பிரதிநிதித்துவத்திற்கான உலகளாவிய வாக்குரிமை உருவாக்கப்பட வேண்டும் என்ற கருத்தை இந்த அறிக்கை ஆதரித்தது;தொழில், போக்குவரத்து, பொது சுகாதாரம், தகவல்தொடர்புகள் போன்றவை உட்பட, அந்தந்த பகுதிகளில் சட்டமியற்றும் சக்தியைப் பிரதிநிதித்துவப்படுத்துவதற்கும், நடத்துவதற்கும் தேர்ந்தெடுக்கப்பட்ட நிபுணர்களாலும் வர்த்தகர்களிடமிருந்தும் தேர்வு செய்யப்பட்ட நிபுணர்களின் "தேசிய கவுன்சில்களின்" ஒரு கூட்டு நிறுவன அமைப்பு மூலம் அரசாங்க பிரதிநிதித்துவம்; மற்றும் இத்தாலிய செனட்டின் ஒழிப்பு ஆகியவற்றை இந்த அறிக்கை ஆதரித்தது. சிவப்பு ஆண்டுகள் 1920 ல், தொழில்துறைத் தொழிலாளர்கள் மேற்கொண்ட போர்க்குணமிக்க வேலைநிறுத்தம் இத்தாலியில் உச்சத்தை அடைந்தது; 1919 மற்றும் 1920 ஆகியவை "சிவப்பு ஆண்டுகள்" என்று அறியப்பட்டன. முசோலினி மற்றும் பாசிஸ்டுகள் ஆகியோர் நிலைமைகளைப் பயன்படுத்தி தொழிற்துறை தொழிலதிபர்களுடன் இணைந்து, தொழிலாளர்களையும் விவசாயிகளையும் இத்தாலியில் உள்ள ஒழுங்கு மற்றும் உள்நாட்டு சமாதானத்தை காப்பாற்றுவதாகக்கோரி தாக்கினர். முதலாம் உலகப் போரில் தலையிட்டதை எதிர்த்த இடதுசாரிகளின் பெரும்பான்மையான சோசியலிஸ்டுகளை பாசிசவாதிகள் தங்கள் முக்கிய எதிரிகளாக அடையாளம் கண்டனர்.பாசிஸ்டுகளும் இத்தாலிய அரசியல் உரிமையும் பொதுவான நிலையைக் கொண்டிருந்தன: இருவரும் மார்க்சிசத்தை அவமதித்தனர், வர்க்க நனவை கருத்தில் கொள்ளவில்லை மற்றும் பிரமுகர்களின் ஆட்சியில் நம்பிக்கை கொண்டிருந்தனர். பாசிச இத்தாலி முசோலினி அதிகாரத்தில் இத்தாலியின் பிரதமராக நியமிக்கப்பட்ட பின்னர், முசோலினி ஒரு கூட்டணி அரசாங்கத்தை உருவாக்க வேண்டியிருந்தது, ஏனென்றால் பாசிஸ்ட்டுகள் இத்தாலிய பாராளுமன்றத்தில் கட்டுப்பாட்டைக் கொண்டிருக்கவில்லை.முசோலினியின் கூட்டணி அரசாங்கம் ஆரம்பத்தில் பொருளாதாரத் தாராளவாத கொள்கைகளை பொருளாதார மந்திரி அல்பர்ட்டோ டி ஸ்டீபனி (மையக் கட்சியின் உறுப்பினர்) தலைமையின் கீழ் தொடர்ந்து கொண்டது. இதில் பட்ஜெட் சமநிலைப்படுத்தப்பட்டது உட்பட உள்நாட்டுச் சேவைக்கு ஆழமான வெட்டுக்கள் இருந்தன. ஆரம்பத்தில், அரசாங்க கொள்கைகளில் கடுமையான மாற்றம் ஏற்பட்டது, அடக்குமுறையான போலிஸ் நடவடிக்கைகள் குறைவாக இருந்தன. பாசிஸ்டுகள் இத்தாலியில் பாசிசத்தை ஏசர்போ சட்டத்துடன் இணைத்துக்கொள்ளும் முயற்சியைத் தொடங்கினர், இது நாடாளுமன்றத்தில் எந்தவொரு கட்சி அல்லது கூட்டணி பட்டியலில் 25% அல்லது அதற்கு மேற்பட்ட வாக்குகளைப் பெற்றது என்று வாக்குறுதி அளித்தது. கணிசமான பாசிச வன்முறை மற்றும் அச்சுறுத்தல் மூலம், பெரும்பாலான வாக்குகள் பாசிஸ்டுகளுக்கு செல்வதற்கு பல இடங்களை அனுமதித்தன. 3 ஜனவரி 1925 அன்று, முசோலினி பாசிச மேலாதிக்க இத்தாலிய பாராளுமன்றத்தில் உரையாற்றினார் மற்றும் அவர் என்ன நடந்தது என்பதை தனிப்பட்ட முறையில் பொறுப்பாளராக அறிவித்தார், ஆனால் அவர் தவறு எதுவும் செய்யாததாக வலியுறுத்தினார். அவர் தன்னை சர்வாதிகாரியாக பிரகடனப்படுத்தினார். அரசாங்கத்தின் மீது முழு பொறுப்பையும், நாடாளுமன்றத்தை பதவி நீக்கம் செய்வதையும் அறிவித்தார். 1925 முதல் 1929 வரை, பாசிசம் சீராக வளர்ந்தது: எதிர்க்கட்சி பிரதிநிதிகள் பாராளுமன்றத்திற்கு அனுமதி மறுக்கப்பட்டது, தணிக்கை அறிமுகப்படுத்தப்பட்டது. தீவிரமான வெளியுறவுக் கொள்கை 1920 களில் பாசிச இத்தாலி கடுமையான வெளியுறவுக் கொள்கையைத் தொடர்ந்தது, இது கிரேக்கத் தீவான கோர்ஃபூ மீதான தாக்குதலை உள்ளடக்கியத. பாசிஸ்டுகள் பால்கன் பகுதியில் இத்தாலிய எல்லையை விரிவுபடுத்த நோக்கம் கொண்டனர், துருக்கி மற்றும் யூகோஸ்லாவியாவிற்கு எதிரான போரை நடத்துவதற்கான திட்டம் தீட்டினர், யூகோஸ்லாவியாவை உள்நாட்டு யுத்தத்திற்குள் கொண்டு வருவதற்கான முயற்சிகள் எடுத்தனர், மற்றும் இத்தாலியின் தலையீட்டை சட்டபூர்வமாக்குவதற்கு மாசிடோனிய பிரிவினைவாதிகள் மற்றும் அல்பேனியாவை இத்தாலியின் ஒரு உண்மையான பாதுகாப்பாளராக உருவாக்கி, 1927 வாக்கில் இராஜதந்திர வழிமுறைகளால் இவை அனைத்தையும் வெற்றிகரமாக செய்துமுடித்தனர். லிபியாவின் எழுச்சிக்கு பதிலிறுப்பாக (லிபியா, அந்த காலப்பகுதியில் ஒரு இத்தாலிய காலனி நாடு) பாசிச இத்தாலி, லிபிய உள்ளூர் தலைவர்களுடன் ஒத்துழைக்கும் முந்தைய தாராளவாத காலனித்துவக் கொள்கையை கைவிட்டது. அதற்கு பதிலாக, இத்தாலியர்கள் ஆப்பிரிக்க இனங்களை விடவும் ஒரு உயர்ந்த இனம் என்று கூறியது மற்றுமின்றி இதனால் இத்தாலியர்கள் "தாழ்ந்த இனமான" ஆபிரிக்கர்களை கைப்பற்றுவதற்கும் ஆட்சி செய்வதற்கும் உரிமையுண்டு என்றனர். அதற்கு ஏற்ப லிபியாவில் 10 முதல் 15 மில்லியன் இத்தாலியர்கள் குடியேற முற்பட்டனர். இது லிபியாவில் உள்ள பூர்வீக மக்களுக்கு எதிரான லிபிய இனப்படுகொலை என்று அழைக்கப்படும் ஒரு தீவிரமான இராணுவ நடவடிக்கையில் விளைந்தது. இதில் வெகுஜனக் கொலைகள், சித்திரவதை முகாம்களின் பயன்பாடு மற்றும் ஆயிரக்கணக்கான மக்கள் கட்டாயப்படுத்தப்பட்ட பட்டினியும் அடங்கும். இரண்டாம் உலகப் போர் பாசிச இத்தாலி மற்றும் நாஜி ஜேர்மனியில் முசோலினி மற்றும் ஹிட்லர் இருவரும் 1930 - 1940 களில் பிராந்திய விரிவாக்க மற்றும் வெளியுறவு கொள்கை தலையீட்டுவாத நிகழ்ச்சித் திட்டங்களைத் தொடர்ந்தனர். இத்திட்டங்களின் மூலம் இரண்டாம் உலகப்போர் உச்சக்கட்டத்தை அடைந்தது. முசோலினி இத்தாலிய கோரிக்கைகள் மீட்கப்பட வேண்டும், மத்தியதரைக் கடலின் இத்தாலிய மேலாதிக்கத்தை நிறுவுதல் மற்றும் அட்லாண்டிக் பெருங்கடலுக்கு இத்தாலிய அணுகலைப் பெறுதல், மத்தியதரைக் கடல் மற்றும் செங்கடலில் உள்ள இத்தாலிய ஸ்பேசியோ வைடால் ("முக்கிய இடம்") ஆகியவற்றை உருவாக்க வேண்டும் என்று கோரினார். சோவியத் ஒன்றியத்தின் கட்டுப்பாட்டில் உள்ள பகுதிகளான ஜேர்மனியர்களால் காலனித்துவப்படுத்தப்படும் கிழக்கு ஐரோப்பிய நாடுகளில் ஜேர்மன் லெபென்ஸ்ராம் ("வாழும் இடம்") உருவாக்கப்பட வேண்டும் என்று ஹிட்லர் கோரினார். 1935 முதல் 1939 வரையான காலப்பகுதியில், ஜேர்மனி மற்றும் இத்தாலி நாடுகள் தங்கள் கோரிக்கைகளை பிராந்திய கூற்றுக்கள் மற்றும் உலக விவகாரங்களில் பெரும் தாக்கத்தை அதிகப்படுத்தியது. 1936 இல் ஜெர்மனி தொழில்துறை ரைன்லேண்ட் மறுமதிப்பீடு செய்யப்பட்டது; வெர்சாய் உடன்படிக்கையால் இந்த பிராந்தியத்தை தளர்த்தப்பட்டது. 1938 ம் ஆண்டு ஜெர்மனியை சுடபென்லாந்துக்கு வழங்கிய முனிச் ஒப்பந்தத்தை ஏற்பாடு செய்ததன் மூலம் செக்கோஸ்லோவாக்கியா மீது பிரிட்டன் மற்றும் பிரான்சுக்கு இடையேயான இராஜதந்திர நெருக்கடியை தீர்ப்பதில் ஜேர்மனிக்கு உதவிய ஆஸ்திரியா மற்றும் இத்தாலி ஆகியவை ஜேர்மனிக்கு உதவியதுடன், அந்த நேரத்தில் ஒரு ஐரோப்பிய போரைத் தடுத்தது.இரண்டாம் உலகப் போரின் போது, நாசி ஜெர்மனியின் தலைமையில் ஐரோப்பாவில் உள்ள ஆக்சஸ் அதிகாரங்கள் மில்லியன் கணக்கான போலந்து, யூதர்கள், ஜிப்சீஸ் மற்றும் இதர இனப்படுகொலைகள் ஹோலோகாஸ்ட் என்று அழைக்கப்பட்டன. 1942 க்குப் பிறகு, அச்சுப் படைகள் புதையுண்டன. இத்தாலியில் பல இராணுவத் தோல்விகளை எதிர்கொண்டபின்னர், இத்தாலியின் நேச நாடுகள் படையெடுப்பு மற்றும் அதனுடன் தொடர்புடைய சர்வதேச அவமானம், முசோலினி அரசாங்கத்தின் தலைவராக அகற்றப்பட்டு, கிங் விக்டர் இம்மானுவல் III இன் கட்டளையால் கைது செய்யப்பட்டார், அவர் பாசிச அரசை அகற்றுவதற்காகவும், கூட்டணி படைக்கு விசுவாசத்தை நிலைநிறுத்தியது. முசோலினி கைது செய்யப்பட்டு ஜேர்மன் படைகளால் காப்பாற்றப்பட்டு 1943 முதல் 1945 வரை ஜேர்மனிய அரசான இத்தாலிய சமூகக் குடியரசை வழிநடத்தினார். 1943 முதல் 1945 வரை நாஜி ஜேர்மனி பல இழப்புக்கள் மற்றும் நிலையான சோவியத் மற்றும் மேற்கத்திய நட்புரீதியான தாக்குதல்களை எதிர்கொண்டது.ஏப்ரல் 28, 1945 அன்று, முசோலினி இத்தாலிய கம்யூனிஸ்ட் பிரிவினைவாதிகளால் கைப்பற்றப்பட்டு மரண தண்டனைக்கு உட்படுத்தப்பட்டார். 30 ஏப்ரல் 1945 அன்று ஹிட்லர் தற்கொலை செய்து கொண்டார். மேற்கோள் அரசியல் பொருளாதார முறைமைகள்


source: CulturaX

text: கேரள அரசு விருது பெறும் 'கேணி' பட இயக்குநர் ! - Tamil Cinema ReporterTamil Cinema Reporter பார்த்திபன் மகள் கீர்த்தனா- அக்ஷய் திருமண விழா படங்கள்: கேலரி! March 16, 2018 Admin செய்திகள் தமிழக – கேரள எல்லையில் நடக்கிற தண்ணீருக்கான பிரச்சினையை மையமாக வைத்து சமீபத்தில் வெளியான திரைப்படம் "கேணி". பார்த்திபன், ஜெயப்பிரதா, ரேவதி, அனு ஹாசன், ரேகா, நாசர், ஜாய் மேத்யூ, பார்வதி நம்பியார், எம்.எஸ்.பாஸ்கர், தலைவாசல் விஜய், ஆகியோரின் நடிப்பில் உருவாகியிருந்த இப்படத்தில், தண்ணீருக்கு யார் சொந்தக்காரன்?.. நிலம், ஆகாயம், காற்று போல தண்ணீரும் எல்லாருக்கும் பொதுவானது தானே?.. அதை எப்படி தனிமனிதன் சொந்தம் கொண்டாட முடியும்? என ஏராளமான கேள்விகளை முன் வைத்திருந்தார் இயக்குநர் எம் ஏ நிஷாத். ப்ராகிரண்ட் நேச்சர் ஃப்லிம் கிரியேஷன்ஸ் சார்பில் சஜீவ் பீ.கே, ஆன் சஜீவ் தயாரிப்பில், தமிழ், மலையாளம் என இரண்டு மொழிகளுமே வெளியாகி இருந்த இந்தப்படத்தில் கிட்டத்தட்ட முல்லைப் பெரியாறு பிரச்சினை போலவே இருந்த கதையை மிகவும் கவனமுடன் கையாண்டிருந்தார் இயக்குநர்.


Kanavugal - கனவுகள்: விடுமுறை சுற்றுலா- வெள்ளோடு


இராமநாதபுரம் மாவட்டம்


text: பொருளியல் (economics) என்பது மக்கள் பயன்படுத்தும் அல்லது ஆக்கும் பொருட்கள் மற்றும் சேவைகள் பற்றிய உற்பத்தி, பகிர்வு, நுகர்வு, என்பன பற்றி ஆராயும் சமூக அறிவியல் ஆகும்.உற்பத்தி, பகிர்வு என்பன பற்றிய கருத்துருவாக்கங்கள் வரலாற்றில் நீண்ட காலத்திற்கு முன்பாக உருவாக்கப்பட்டபோதினும் 1776 ல் வெளிவந்த ஆடம் இசுமித் என்பாரின் வெல்த் ஆஃப் நேஷன்ஸ் (The Wealth of Nations, நாடுகளின் செல்வம்) எனும் நூலில் இசுமித் அனைத்து பொருளியல் கருத்தாக்கங்களையும் ஒருங்கிணைத்து பொருளியல் என முறைபடுத்தப்பட்ட அறிவியல் துறையாக புத்தாக்கம் பெற்றது. இவர் அரசியல் பொருளியலின் தந்தை என அறியப்படுகிறார். பொருளியல் என்ற சொல் மிகவும் பழமையான ஆய்க்கனோமிக்ஸ் என்னும் கிரேக்க மொழி சொல்லில் இருந்து பெறப்பட்டது. பொருளியல் பல துணைப் பகுப்புக்களாக பலவித அடிப்படையிலும் பிரிக்கப்படுள்ளது. இவற்றுள் முக்கிய பெரும்பகுப்பாக கருதப்படக் கூடியன சிற்றினப்பொருளியல் (microeconomics), பேரினப்பொருளியல் (macroeconomics). என்பனவாகும். இவைதவிர நிறுவனங்களின் பொருளியல் (Institutional economics), கார்ல் மார்க்ஸிய பொருளியல் (Marxian economics), சூழல்நலம் போற்றும் பொருளியல் (Green economics). எனப் பலவிதமாக பிரிக்கப்பட்டுள்ளது. பொருளியல் பகுப்பாய்வை சமுதாயத்தின் அனைத்துத் தரப்புகளுக்கும் பயன்படுத்தலாம்; வழமையான வணிகம், நிதியம், உடல்நல கவனிப்பு, மற்றும் அரசுத்துறை மட்டுமன்றி குற்றங்கள், <ref>Friedman, David D. (2002). "Crime," The Concise Encyclopedia of Economics.'.' Retrieved October 21, 2007.</ref> கல்வி, குடும்பம், சட்டம், அரசியல், சமயம், சமூக நிறுவனங்கள், போர், அறிவியலுக்கும் பயன்படுத்தப்படுகிறது. 21வது நூற்றாண்டில், சமூக அறிவியலில் பொருளியலின் தாக்கத்தை ஒட்டி இது பொருளியல் பேராதிக்கமாகக்கருதப்படுகிறது. பொருளியலுக்கான வரைவிலக்கணங்கள் பொருளியலுக்கான வரைவிலக்கணம் பலராலும் பலவிதமாக முன்வைக்கப்பட்ட போதிலும் ஒவ்வொரு காலகட்டத்திலும் அவை ஏற்றுக்கொள்ளப்பட்டும் பின்னர் மறுக்கப்பட்டும் வந்துள்ளது. ஆதம் இசுமித், இலயனல் இராபின்சு, பவுல் சாமுவேல்சன் என்பாரின் வரைவிலக்கணங்கள் முதன்மையானவை. செல்வம் பற்றி ஆராயும் இயல் துவக்க காலத்தில் தொழிற்புரட்சியால் நாட்டில் பண முதலீடுகளாலும் இயந்திரப் பயன்பாட்டினாலும் செல்வம் பெருகியதால் ஆதம் இசுமித் வரையறுத்த பொருளியலில் செல்வம் முதன்மை பெற்றது. இங்கு செல்வம் எனப்படுவது மனித விருப்பங்களை நிறைவு செய்யும் அனைத்துப் பண்டங்களையும் குறிக்கும். இருப்பினும் காற்று, நீர் போன்ற அளவிலா அளிப்பு உள்ள பண்டங்கள் செல்வமாக கருதப்படுவதில்லை. செல்வ உற்பத்தி மற்றும் செல்வப் பகிர்வு சார்ந்த செயல்முறை அறிவியல் என்று வரையறுக்கப்பட்டது. பொருள்சார் நலன் பற்றி ஆராயும் இயல் 1890ஆம் ஆண்டில் ஆல்பிரடு மார்ஷல் பொருளாதாரக் கோட்பாடுகள் என்ற நூலை வெளியிட்டார். அதில் மனித இனத்தின் செயல்பாடுகளை பொருளியல் ஆராய்வதாக புதிய கருத்தை வெளியிட்டார். செல்வத்தை ஆராய்வதுடன் கூடுதலாக மனிதன் பல்வேறு பொருளியல் காரணிகளாக (வாங்குபவர்-விற்பவர், உற்பத்தியாளர் – நுகர்வோர், சேமிப்பாளர் – முதலீட்டாளர், முதலாளி – தொழிலாளி) ஆற்றும் வினைகளை ஆய்வதே பொருளியல் கற்கை என இவர் வரையறுத்தார். சுருக்கமாக பொருள்சார் நலனை எவ்வாறு உயர்த்துவது என்பதைப்பற்றிய கல்வியாக பொருளியலைக் கருதினார். இவரது வரைவிலக்கணம் நலப் பொருளாதாரம் எனப்பட்டது. இது ஆதம் இசுமித்தின் வரைவிலக்கணத்தை விட மேம்பட்டதாக இருப்பினும் இதுவும் பருப்பொருட்களை மட்டுமே கருத்தில் கொள்வதாக விமரிசிக்கப்பட்டது. கிடைப்பருமை பற்றிய இயல் பேராசிரியர் லயனல் ராபின்ஸ் அவர்களினால் பொருளியலின் இயல்பும் உட்கருத்துக்களும் பற்றிய கட்டுரைகள் (1932) என்ற நூலில் முன்வைக்கப்பட்ட பின்வரும் வரைவிலக்கணம் ஏற்றுக்கொள்ளப்பட்டுள்ளது: "பொருளியல் என்பது மாற்றுபயன்பாடு உள்ள, கிடைத்தற்கு அருமையான வளங்களைக் கொண்டு, மாந்தர்கள் தமது எண்ணிலடங்காத தேவைகளை நிறைவு செய்யும் நடப்புகளை ஆராயும் அறிவியலாகும்". இங்கு கிடைத்தற்கு அருமை (கிடைப்பருமை) எனப்படுவது கிடைக்கின்ற வளங்கள் யாவும் எல்லாத் தேவைகளையும் பற்றாக்குறையினையும் தீர்க்க முடியாமல் போவதை குறிக்கும். கிடைப்பருமை இல்லாதபோதும், வளங்களுக்கு மாற்றுப்பயன்பாடு இல்லாத போதும் அங்கு பொருளியல் கேள்விகள் எழாது. இந்த வரைவிலக்கணம் கிடைப்பருமை அல்லது பற்றாக்குறை இலக்கணம் எனப்படுகிறது. புதுக்கெய்னீசிய பொருளியல் தற்போதைய காலகட்டத்தில் புதுக்கெய்னீசிய பொருளியலாக சாமுவேல்சனின் பொருளியல் வரைவிலக்கணம் அமைந்துள்ளது. இதன்படி மாற்றுப் பயன்பாடுடைய பற்றாக்குறையான வளங்களை மாந்தர்கள் எவ்வாறு தேர்ந்தெடுக்கின்றனர் என்றும் பண்டங்களையும் பணிகளையும் தற்கால மற்றும் எதிர்காலத் தேவைகளுக்காக எவ்வாறு உற்பத்தி செய்கின்றனர் என்பதைக் குறித்த ஆய்வாக பொருளியலை வரையறுக்கிறார். இது இராபின்சனை ஒத்ததாக இருப்பினும் நிகழ்காலத் தேவைகளுக்காக மட்டுமின்றி எதிர்காலத் தேவைகளுக்காகவும் உற்பத்தி செய்யப்படுவதை கருத்தில் கொள்கிறது. தவிர சேவைப்பணிகள் எனப்படும் பருப்பொருள் உற்பத்தி செய்யாத துறைகளையும் பொருளியல் நடவடிக்கைகளாகக் கொள்கிறது. சில முக்கிய கருதுகோள்கள் சில பொதுவான எடுகோள்கள்: அனைத்து மாந்தரும் தங்கள் விருப்பத்தேர்வுகளை முடிவு செய்ய வேண்டும். ஒரு பண்டத்தின் விலை அதற்கு ஒருவர் கொடுக்கத்தயாராக உள்ள பணமாகும். ஒரு பண்டத்தைப் பெற ஒருவர் பணம் அல்லது மாற்றுப் பண்டத்தை தர முனையும்போது அவற்றால் அவர் பெறக்கூடிய மாற்றுத் தேவைகளை இழக்கிறார். எனவே ஒரு பண்டத்தின் உண்மையான விலை அதைப் பெற ஒருவர் இழக்கும் பண்டத்தின் மதிப்பாகும். இது சந்தர்ப்பச்செலவு எனப்படும். ஊக்கத்தொகைகளுக்கு மாந்தர் எதிர்வினை யாற்றுகின்றனர். ஒரு கவர்ச்சிகரமானத் திட்டம் கூடுதல் மக்களை வாங்கச் செய்யும். பொருளியல் வாழ்விற்கான சரியான அமைப்பாக சந்தைகள் விளங்குகின்றன. அனைவரும் தங்களுக்குத் தேவையானவற்றைப் பெற முயன்றால் ஆடம் சிமித் கொள்கைப்படி, சந்தையின் “புலனாகா கை” அனைவரும் நலனுடன் இருக்குமாறு வைத்திருக்கும். சிலநேரங்களில் விலைகள் குமுகத்திற்கு ஏற்படுத்தும் நன்மை / தீமைகளை காட்டுவதில்லை. காட்டாக, காற்று மாசடைதல் குமுகத்திற்கு தீமையும் கல்வி குமுகத்திற்கு நன்மையும் விளைவிக்கின்றன. குமுகத்திற்கு தீமை விளைவிக்கும் பண்டங்கள்/சேவைகளுக்கு அரசு கூடுதல் வரி விதித்து விற்பனையைக் கட்டுப்படுத்தலாம்.அதேபோல நன்மை பயக்கும் விற்பனையை ஆதரிக்கலாம். ஒரு நாட்டின் வாழும் தரம் அந்நாட்டு மக்கள் உற்பத்தி செய்யும் அல்லது சேவைகளை வழங்கும் திறன்களைப் பொறுத்து உள்ளது. உற்பத்தி திறன் என்பது மொத்தம் உற்பத்தியான பண்டங்களை அதை உற்பத்தி செய்ய எடுத்துக்கொண்ட நேரத்தால் வகுத்து கிடைப்பதாகும். மொத்த பண நிரம்பல் கூடுதலாகும்போது அல்லது உற்பத்திச் செலவு கூடும்போது விலைகள் ஏறுகின்றன. இது பணவீக்கம் எனப்படுகிறது. மதிப்பு மதிப்பு என்பதை ஒரு மனிதத்தேவையை நிறைவு செய்ய ஒருவர் கொடுப்பதற்கு தயாராக உள்ள செலவு ஆகும். ஒரு பண்டத்தின் மதிப்பு சார்புத் தன்மை உடையது. இது காலம், இடம், மற்றும் பொருள்களுக்கிடையேயான தொடர்புகளை வெளிப்படுத்துகிறது. மதிப்பு, பயன்பாட்டு மதிப்பு, மாற்று மதிப்பு என இருவகையாக பகுக்கப்படுகிறது. அளவில்லா அளிப்புள்ள காற்று, நீர், சூரிய ஒளி இவற்றிற்கு பயன்பாட்டு மதிப்பு உண்டு. ஆனால் கிடைப்பரிய பண்டங்களுக்கு மற்ற பண்டங்களை மாற்றாக தர முனையும் மாற்று மதிப்பே பொருளியலில் ஆயப்படுகிறது. மாற்று மதிப்பைப் பெற அப்பண்டம் பயன்பாடு உள்ளதாகவும் பற்றாக்குறையானதாகவும் பரிமாற்றம் செய்யக்கூடியனவாகவும் இருக்க வேண்டும். மதிப்பை பணம் என்ற அலகால் அளவிடும்போது அது விலை எனப்படுகிறது. கேள்வியும் நிரம்பலும் சந்தையில் ஒரு பண்டத்தின் விலையை தீர்மானிக்கப் பயன்படும் பொருளியியல் மாதிரிகளில் ஒன்றாக கேள்வியும் நிரம்பலும் (அல்லது தேவையும் அளிப்பும்) காணப்படுகிறது. ஒரு பண்டத்தை வாங்குவதற்கான விருப்பத்தையும், வாங்கும் சக்தியையும்,வாங்கிவிட வேண்டும் என்ற முடிவையும் கேள்வி (தேவை) குறிக்கிறது. ஒன்றை வாங்கவியலா நபரின் தேவை விருப்பமாகவே அமையும்; அது பொருளியலில் தேவையாகக் கொள்ளப்படாது. பண்டங்களின் விலைக்கும் தேவைக்கும் உள்ள தொடர்பை தேவைக்கோடு தீர்மானிக்கிறது. ஒரு குறிப்பிட்ட காலத்தில் குறிப்பிட்ட விலையில் விற்கப்படும் பண்டங்களின் அளவு நிரம்பல் அல்லது அளிப்பு எனப்படுகிறது. பல விலைகளில் உற்பத்தியாளர்கள் வழங்க தயாராக உள்ள அளிப்பின் அளவை அளிப்புக்கோடு வெளிப்படுத்துகிறது. தேவைக்கோடும் அளிப்புக்கோடும் எதிர் எதிரானவை. இவை இரண்டும் ஒரு குறிப்பிட்ட விலையில் வெட்டிக்கொள்ளும். இந்தக் குறிப்பிட்ட விலையில் வாங்குபவர்களின் விருப்பமும் விற்பவர்களின் விருப்பமும் சமமாகும். இது சமநிலை விலை எனப்படுகிறது. கிடைப்பருமை எண்ணிலடங்காத தேவைகளை முழுமையாக நிறைவுசெய்யும் அளவிற்கு போதியளவு வளங்கள் இல்லாமையே பொருளியலில் கிடைப்பருமை (Scarcity) எனப்படும். ஒரு குமுகத்தின் இலக்குகள் யாவும் ஒரே சமயத்தினில் நிறைவு செய்யமுடியாது என்பதனைக் கிடைப்பருமை விளக்குகின்றது. ஆகவே ஒரு பண்டத்தினை உற்பத்தி செய்வதற்கு இன்னொரு பண்டத்தின் உற்பத்தியினை விட்டுக் கொடுக்க வேண்டியிருக்கின்றது. "அருமையானதும் மாற்று பயன்பாடு உடையதுமான வளங்களை பயன்படுத்தி எண்ணற்ற மனித தேவைகளை எவ்வாறு பூர்த்தி செய்யலாம் என ஆய்வு செய்கின்ற ஒரு சமூக அறிவியல் பொருளியல்" ஆகும் என லயனல் ராபின்ஸ் கூறியுள்ளார். சில புகழ்பெற்ற பொருளியல் அறிஞர்கள் ஆடம் சிமித் (பொருளியலின் தந்தை எனக் கருதப்படுபவர்; திறந்த சந்தைகளை ஆதரித்தவர்). தாமஸ் மால்துஸ் (கூடுதல் மக்கள்தொகை எவ்வாறு பொருளாதாரத்தை பாதிக்கிறது எனக் காட்டியவர்). காரல் மார்க்சு ( பொதுவுடைமை அறிக்கையை இயற்றியவர்; பொதுவுடைமையை ஆதரித்தவர்). ஜான் மேனார்ட் கெயின்ஸ் (கெயின்சியப் பொருளியல் என்ற பரவலானக் கொள்கையை உருவாக்கியவர்). மில்ட்டன் ஃப்ரீட்மன் (பண வழங்கலைக் குறித்தும் நாணயக் கொள்கைகள் குறித்தும் விரிவாக எழுதியவர்]]. அமர்த்தியா சென் (இந்தியாவின் நோபல் பரிசு பெற்ற பொருளியல் அறிஞர்). மேற்கோள்கள் மேலும் அறிய McCann, Charles Robert, Jr., 2003. The Elgar Dictionary of Economic Quotations, Edward Elgar. முன்தோற்றம். வெளி இணைப்புகள் பொதுவான தகவல் Economic journals on the web Economics at பிரித்தானிக்கா கலைக்களஞ்சியம்'' Intute: Economics: Internet directory of UK universities Research Papers in Economics (RePEc) Resources For Economists: American Economic Association-sponsored guide to 2,000+ Internet resources from "Data" to "Neat Stuff", updated quarterly. நிறுவனங்களும் அமைப்புகளும் Economics Departments, Institutes and Research Centers in the World Organization For Co-operation and Economic Development (OECD) Statistics United Nations Statistics Division World Bank Data கல்வி வளங்கள் A guide to several online economics textbooks Economics at About.com Economics textbooks on Wikibooks Introduction to Economics: Short படைப்பாக்கப் பொதுமங்கள்-licensed introduction to basic economics MERLOT Learning Materials: Economics: US-based database of learning materials MIT OpenCourseWare: Economics : Archive of study materials from மாசாச்சூசெட்சு தொழில்நுட்பக் கல்வி நிலையம் courses Online Learning and Teaching Materials UK Economics Network's database of text, slides, glossaries and other resources Schools of Thought : Compare various economic schools of thought on particular issues The Library of Economics and Liberty (Econlib): Economics Books, Articles, Blog (EconLog), Podcasts (EconTalk) பொருளாதாரக் கோட்பாடுகள்


source: fineweb

text: பன்மொழிப்புலவர் தெ.பொ.மீனாட்சிசுந்தரனார் முனைவர் மு.வள்ளியம்மை இருபதாம் நூற்றாண்டின் தொடக்கம் 1901ம் ஆண்டு ஜனவரி 8ம் நாள் தமிழுலகம் ஒரு தவப்புதல்வனைக் கண்டெடுத்தது. ஆம்! அந்த நாள்தான் தெ.பொ.மீ. உலகைக் கண்திறந்து பார்த்த நாள். சென்னை சிந்தாதிரிப்பேட்டையில் தமிழ்ப்பற்றும், இறைப்பற்றும் ஒருங்கே பெற்ற பொன்னுசாமி கிராமணியார் இவரை மகவாகப் பெற்ற நாள். தமிழ் இலக்கிய உலகில் பேராசிரியர் தெ.பொ.மீ.யின் இடத்தை இன்னொருவரால் நிரப்ப முடியாது என்பது முற்றிலும் உண்மை. பொன்னுசாமி கிராமணியாருக்குத் தமிழின் மீதும் தமிழறிஞர்களின் மீதும் இருந்த காதலால்தான் மகாவித்வான் மீனாட்சிசுந்தரம் பிள்ளையின் பெயரைத் தன் மகவுக்கு இட்டார். இவர் தெ.பொ.மீ. எனத் தமிழுலகில் அழைக்கப்பெற்றவர். இவரது தமையனார் தெ.பொ. கிருஷ்ணசாமி பாவலர், நாடகத்தின் வாயிலாக நாட்டிற்கு உழைத்த தொண்டர். தெ.பொ.மீ.யும் இந்திய விடுதலைப் போராட்டத்தில் ஈடுபட்டுப் புகழ் பெற்றவர். சென்னை மாநகராட்சியிலும், பல்வேறு துறைகளில் தலைவராகவும், மதுரைப் பல்கலைக்கழகத் துணைவேந்தராகவும், மகரிஷி மகேஷ்யோகியின் அமைப்பைத் தென்னாட்டில் பரப்பும் பணிக்குப் பொறுப்பாளராகவும் பணியாற்றித் தமது நிர்வாகத் திறமையை வெளிப்படுத்தியவர். தமிழக அரசால் "கலைமாமணி" விருதையும் மத்திய அரசால் "பத்மபூஷண்" விருதையும் பெற்ற பேராசிரியர் தெ.பொ.மீ. வரலாறு, அரசியல், சட்டம் முதலிய துறைகளில் பட்டம் பெற்றவர். தமது இடையறாத முயற்சியால் தமிழ் இலக்கியம் இலக்கணம் மொழியியல் சமயம் தத்துவம் ஒப்பிலக்கியம் காந்தியியல் முதலிய பல்வேறு துறைகளில் கற்றுத்தேர்ந்து அனைவரும் வியக்கும் வகையில் இணையற்ற அறிஞர் ஆனார். அதோடன்றி பல்வேறு பரிணாமங்களால் துறைதோறும் தலைவர் ஆனார். எதைக் கற்றாலும் கசடறக் கற்றமையால் எல்லாத்துறையும் தலைமைத் தன்மை கொடுத்து அவரைப் போற்றியது. பதினெட்டு மொழிகளைக் கற்றிருந்தாலும் ஈராயிரம் ஆண்டு தமிழ் மொழியிலும் இலக்கியங்களிலும் அவர் பெற்ற புலமைக்கு ஈடில்லை. மொழியின் மீது அவர் கொண்ட நேசிப்பும் வாசிப்புமே இதற்குக் காரணம். 1920ல் பச்சையப்பன் கல்லூரியில் பி.ஏ. பட்டம் பெற்று 1922ல் பி.எல். பட்டமும் பெற்றார். பெரும்பாலும் சட்டம் பயின்ற வல்லுநர்கள் தமிழார்வலர்களாக இருந்தமையை தமிழ் வரலாறு காட்டும். அவர்களுள் தெ.பொ.மீ.யும் ஒருவர். 1923ல் எம்.ஏ. பட்டம் பெற்றார். வரலாறு, பொருளியல், அரசியல் ஆகிய துறைகளில் முதுகலைப் பட்டமும் பெற்றார். 1923ல் சென்னை உயர்நீதி மன்றத்தில் வழக்கறிஞராக தன்னைப் பதிவு செய்து கொண்டார். எனினும் தமிழ் கற்பிக்கும் பேராசிரியராகவே இவர் பணி பின்னாளில் தொடர்ந்தது. 1924ல் சென்னை நகராண்மைக் கழக உறுப்பினராகப் பணியாற்றினார். 1925ல் அலுமினியத் தொழிலாளர் சங்கத் தலைவராய் இருந்து தொண்டு புரிந்தார். தமிழ் இலக்கிய இலக்கண ஆர்வத்தால் 1934க்குள் பி.ஓ.எல், எம்.ஓ.எல். பட்டங்களும் பெற்றார். 1941ல் நாட்டு உரிமைக்காக மறியல் செய்து சிறை சென்றார். இவரது தமிழ்ப் புலமையைக் கண்ட அண்ணாமலை அரசர், அண்ணாமலைப் பல்கலைக்கழகத்திற்கு இவரைப் பேராசிரியராக நியமித்தார். 1944ல் பேராசிரியராகப் பொறுப்பேற்ற தெ.பொ.மீ. 1946ம் ஆண்டு வரை அங்கு பணியாற்றினார். மீண்டும் 1958ல் அண்ணாமலைப் பல்கலைக்கழகத்தில் மொழியியல், இலக்கியத் துறைகளின் தலைமைப் பேராசிரியராகப் பொறுப்பேற்றார். இவரது தமிழ்ப்புலமையை உலகுக்கு அடையாளம் காட்டிய பெருமை, அண்ணாமலை அரசரையே சாரும். மொழிப்புலமை இவரை அயல்நாட்டுப் பல்கலைக்கழகமான சிகாகோ பல்கலைக்கழகத்தில் 1961ல் தமிழ்ப் பேராசிரியராக பொறுப்பேற்க வைத்தது. 1973,74ம் ஆண்டுகளில் திருவேங்கடவன் பல்கலைக்கழகத்தில் திராவிட மொழியியல் கழகச் சிறப்பாய்வாளராக பொறுப்பேற்றார். 1974 முதல் ஆழ்நிலைத் தியானத் தேசியக் குழுவில் உறுப்பினராக இருந்து தொண்டு செய்துள்ளார். தருமபுர ஆதீனம் "பல்கலைச் செல்வர்" என்றும், குன்றக்குடி ஆதீனம் "பன்மொழிப் புலவர்" என்றும் விருதுகள் அளித்துச் சிறப்பித்தன. அமெரிக்கா, ஜப்பான், இரஷ்யா போன்ற வெளிநாடுகளுக்குச் சென்று தமிழின் புகழ் பரப்பிய பெருமகனார் தெ.பொ.மீ. யுனெஸ்கோவின் "கூரியர்" என்னும் இதழ்க்குழுவின் தலைவராக விளங்கிய இவர், ஒரு நடமாடும் பல்கலைக்கழகம் எனில் மிகையில்லை. தமிழ் படித்தவர்கள் தமிழ்மொழியை மட்டுமே கற்க முடியும், பிற மொழிகள் அவர்களுக்கு வராது என்பதை மாற்றி, மொழியியல் என்ற புதிய துறையின் புதுமையைத் தமிழுக்குக் கொண்டுவந்து அதை வளர வைத்த முதல் முன்னோடி பல்கலைச் செல்வர் தெ.பொ.மீ.தான். தமிழ்மொழியின் மரபு சிதையாமல், மாண்பு குறையாமல், மாசுநேராமல் நவீனப்படுத்தி உலகை ஏற்றுக் கொள்ளச் செய்த தமிழ்த்தொண்டர் தெ.பொ.மீ. உலகப் பல்கலைக்கழகங்கள் பலவற்றிலும் மதிக்கப்பட்டு, பட்டங்களையும் பாராட்டுகளையும் பெற்ற பெருந்தகை. "தமிழின் முக்கியத்துவம், அது பழமைச் சிறப்பு வாய்ந்த ஒரு செவ்வியல் மொழியாக இருப்பதுடன் அதே வேளையில் வளர்ந்து வரும் நவீன மொழியாகவும் ஒருங்கே விளங்குவதில்தான் சிறப்புப் பெறுகிறது," என்பது பன்மொழிப் புலவரான தெ.பொ.மீ.யின் கருத்து. செவ்வியல் மொழியான தமிழுக்கு நாம் செய்திருக்க வேண்டிய பணி குறித்து தெ.பொ.மீ, "ஏராளமாகத் தமிழில் படைக்கப்பட்டுள்ள படைப்புகள் பிற ஐரோப்பிய மொழிகளில் மொழிபெயர்க்கப் படாமையால் பரவலாக அறிஞருலக ஆய்வுக்குக் கிடைக்காமல் இருக்கின்றன," என்று செவ்வியல் மொழியான தமிழுக்கு நாம் செய்திருக்க வேண்டிய பணியை நினைவூட்டியுள்ளார். இவர் மிகச் சிறந்த இலக்கியத் திறனாய்வாளராகவும் விளங்கியவர். தமிழுக்குப் பல புதிய சிந்தனைகளைத் தன் ஆய்வின் மூலம் தந்தவர். ஆராய்ச்சி என்றால் எப்படி இருக்க வேண்டும் என்பதை அவர்தம் நூல்கள் காட்டுகின்றன. இதனால் அவர் "மின்வெட்டுப் பேராசிரியர்" என்றே பிறரால் அழைக்கப்பட்டார். இலக்கியத் துறையில் இருட்டாக இருந்த இடங்களைத் தன்னுடைய பேரறிவால், திறனாய்வுப் பார்வையில் விளங்கச் செய்தவர் தெ.பொ.மீ. திறனாய்வுத் துறையில் பல புதிய தடங்களைப் பதித்தவர். "ஒரு மொழியின் இலக்கியத்தைச் சிறந்தது எனச் சொல்ல வேண்டுமானால், பிறமொழி இலக்கியங்களைப் பற்றிய அறிவும், சிறப்பெனக் குறிப்பிடும் இலக்கியத்தின் மொழியில் நுண்மாண் நுழைபுலமும் பெற்றிருக்க வேண்டும். பிறவற்றை அறியாமலோ, தன்னுடையதை முழுமையாக உணராமலோ புதிய தடங்களைக் காண முடியாது," என்று கூறியுள்ளார் தெ.பொ.மீ. உலகக் காப்பியங்களோடும், உலக நாடகங்களோடும் சிலப்பதிகாரத்தை ஒப்பிட்டுப் பார்த்து, அதை "நாடகக் காப்பியம்" என்றும் "குடிமக்கள் காப்பியம்" என்றும் ஒருவரியில் கூறியவர். சிலப்பதிகாரத்துக்கு இவரைப் போன்று வேறு யாரும் திறனாய்வு எழுதியதில்லை. "தமிழ்மொழி உயர வேண்டுமானால் தமிழன் உயரவேண்டும்," எனச் சங்க நாதமிட்ட முதல் சான்றோர் தெ.பொ.மீ. தன்னலம் கருதாத மாமனிதர் தெ.பொ.மீ. இவரது எழுத்துகள் தமிழுக்கும் தமிழ் இனத்துக்கும் பெருமையும் புகழும் சேர்ப்பன. நன்றி: தமிழ்மணி (தினமணி)


'கட்டு மரம்' காய்க்குமா..?


மலாக்கா முத்துக்கிருஷ்ணன்: கோலாஜ் மேக்கர் கோலாஜ் மேக்கர் - மலாக்கா முத்துக்கிருஷ்ணன் [மலேசியா புதிய பார்வை 01.06.2014 ஞாயிறு மலரில் பிரசுரிக்கப் பட்டது.] இரா. மணிமாறன், தாமான் பெர்மாய், சுங்கை பூலோ, சிலாங்கூர் கே: Collage Maker என்றால் என்ன? அதை எப்படி பயன்படுத்துவது? பேஸ் புக் சமூகத் தளத்தில் அந்தப் படங்களை எப்படி பதிவேற்றம் செய்வது? ப: ’கோலாஜ்’ என்பது பல படங்களை ஒன்றாகச் சேர்த்து ஒட்டிக் காட்டும் வரைபட முறையாகும். தமிழில் ’ஒட்டு வடிவம்’ என்று அழைக்கலாம். ‘கோலாஜ் மேக்கர்’ எனும் பெயரில் ஒரு நிரலியும் இருக்கிறது. உங்களிடம் நிறைய படங்கள் இருக்கின்றன என்று வைத்துக் கொள்வோம். எல்லாப் படங்களையும் ஒரே படமாக உங்கள் பேஸ்புக்கில் காட்ட விரும்புகிறீர்கள். அதற்கு உதவும் நிரலியின் பெயர்தான் ‘கோலாஜ் மேக்கர்’. இணையத்தில் இலவசமாகப் பயன்படுத்திக் கொள்ளலாம். அதற்கு முன் உங்களிடம் இணைய வசதி இருக்க வேண்டும். இல்லை என்றால் பரவாயில்லை. cyber cafe எனும் இணையச் சேவை மையங்களைப் பயன்படுத்திக் கொள்ளலாம். ஒரு மணி நேரத்திற்கு இரண்டு ரிங்கிட் கேட்பார்கள். ‘கோலாஜ் மேக்கர்’ எனும் இந்த நிரலி இப்போது மிகவும் பிரபலம் அடைந்து வருகிறது. உங்களுக்கு ஒரு பயிற்சி. முதலில், PicMonkey எனும் இணையத் தளத்திற்குப் போக வேண்டும். அதன் முகவரி: http://www.picmonkey.com/collage. அதில் CreateaCollage என்பதைச் சொடுக்கி விடுங்கள். அடுத்து இடது புறம் பார்த்தீர்கள் என்றால், மூன்று வசதிப் பகுதிகளைக் கொடுத்து இருப்பார்கள். முதலாவது வசதிப் பட்டையில் உங்கள் படத்தைப் பதிவேற்றம் செய்யுங்கள். இரண்டாவதாக, உங்களுடைய படம் எப்படி இருக்க வேண்டும் என்கிற Layout எனும் தளவமைப்பு இருக்கும். அதில் ஒரே படத்தில், மேலும் எத்தனை படங்களை இணைக்கலாம் என்பதை முடிவு செய்யுங்கள். மூன்றாவதாக, படத்தின் பின்னணியை மாற்ற உதவும் வசதிகள் இருக்கும். ஒரு முறைக்கு இரண்டு மூன்று முறைகள் முயற்சி செய்து பாருங்கள். பழகிக் கொள்ளலாம். அது ஒன்றும் பெரிய கம்ப சித்திரம் அல்ல. தயாரித்த படத்தைப் பேஸ்புக்கில் பதிவேற்றம் செய்யுங்கள். இந்த மாதிரி இன்னும் இலவசமாக வசதிகளைச் செய்து தரும் சில இலவசத் தளங்கள் உள்ளன. அவற்றையும் போய்ப் பாருங்கள். இன்னும் ஒரு முக்கியமான விஷயம். இந்த இணைய முகவரிகளை எழுதி வைத்துக் கொண்டு, அப்புறம் கணினியில் தட்டச்சு செய்வதற்கு நீங்கள் சிரமப் படலாம். அதற்கும் ஒரு சுலபமான வழி இருக்கிறது. ஒவ்வொரு ஞாயிற்றுக் கிழமையும், ’புதிய பார்வை’ கணினியும் நீங்களும் கேள்வி பதில் அங்கம், http://ksmuthukrishnan.blogspot.com/ எனும் வலைப்பதிவில், பதிவேற்றம் செய்யப் படுகிறது. அங்கே மேலே சொன்ன இணைய முகவரிகளுக்கு நேரடியான இணைப்புகள் கொடுக்கப் பட்டுள்ளன. அதை நீங்கள் பயன்படுத்திக் கொள்ளலாம். சிரமம் குறையும். Posted by Ksmuthukrishnan Ipoh at 9:28 AM


Vettri Cricket Awards 2011 - சந்தேகங்களும், பதில்களும்


கொடியேற்றம்-சிவகங்கை மாவட்டம் -திருப்பத்தூர் தொகுத...


அரிசி, முகக்கவசம் தருவதாகக் கூறி கூட்டம் சேர்ப்பு: தமிழ்நாட்டில் அரசியல்வாதிகளால் பலருக்கும் கொரோனா பரவும் அபாயம் 2020-04-04@ 15:40:33 சென்னை: தமிழ்நாட்டில் அரசியல்வாதிகளால் பலருக்கும் கொரோனா பரவும் அபாயம் ஏற்பட்டுள்ளது. தமிழகத்தில் கொரோனா வைரசின் தாக்கம் நாளுக்கு நாள் அதிகரித்து வருகிறது. இந்நிலையில் நாடு முழுவதும் ஊரடங்கு அறிவிக்கப்பட்டுள்ளது. இருப்பினும் மக்கள் அத்தியாவசிய தேவையின்றி மக்கள் வெளியே வருவதால் நோய் பரவும் அபாயம் இருந்து வருகிறது. இந்நிலையில் இதனை கட்டுப்படுத்தும் நோக்கில் காவல்துறை தவிர முயற்சியில் ஈடுபட்டு வருகிறது. இதனிடையே கொரோனா பாதித்தவர்களின் எண்ணிக்கை 500-ஐ நெருங்கும் நிலையில் உள்ளது. நேற்று மாலை நிலவரப்படி தமிழ்நாட்டில் பாதிக்கப்பட்டவர்களின் எண்ணிக்கை 411-ஆக இருந்தது. பல்வேறு மாவட்டங்களில் மேலும் பலருக்கு உறுதியாகி வருவதால் பாதிக்கப்பட்டவர்களின் எண்ணிக்கை நாளுக்கு நாள் அதிகரித்து வருகிறது. இந்நிலையில் தமிழ்நாட்டில் அரசியல்வாதிகளால் பலருக்கும் கொரோனா பரவும் அபாயம் ஏற்பட்டுள்ளது. அரிசி, முகக்கவசம் தருவதாகக் கூறி அரசியல்வாதிகள் கூட்டம் சேர்த்து வருகின்றனர். சமூக இடைவெளியைக் கூட பின்பற்றாமல் பொதுமக்களை அரசியல்வாதிகள் கூட்டுவதால் ஆபத்து ஏற்பட பல வாய்ப்புகள் உள்ளது. மேலும் அரசியல்வாதிகளின் விளம்பர மோகத்தால் நடைபெறும் செயல்களை தடுத்து நிறுத்தக் கோரிக்கை எழுந்துள்ளது. Tags:அரசியல்வாதி கொரோனா அபாயம் மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


மின்னம்பலம்:சிறப்புக் கட்டுரை: அதிகம் சிரித்தால் துன்பம் வருமா? - சத்குரு ஜகி வாசுதேவ் சிறப்புக் கட்டுரை: அதிகம் சிரித்தால் துன்பம் வருமா? - சத்குரு ஜகி வாசுதேவ் பெண்கள் சிரிக்கக் கூடாதா? “என் கொள்ளுப் பாட்டி பற்றி நிறையச் சொல்லியிருக்கிறேன். எறும்புகளுக்கு உணவு கொடுத்தாலே அவளுக்கு வயிறு நிரம்பிவிடும். ஆனந்தமாகச் சிரித்து ஆடிக்கொண்டு இருப்பாள். அவள் வாய்விட்டு அதிரடியாகச் சிரிக்கையில், அந்த ஊரே குலுங்கும். இவள் என்ன சாத்தான்போல் இப்படிப் பேய்ச் சிரிப்பு சிரிக்கிறாள் என்று பார்ப்பவர்கள் சொல்வார்கள். ‘சாத்தான்தான் சிரிக்கும். கடவுள் அழும் என்றால், சாத்தானாக இருப்பதே மேல்’ என்று அப்போதெல்லாம் நினைத்துக்கொள்வேன். இன்றைக்கும் பல மதங்களில் சாத்தான்கள்தாம் சிரிக்கின்றன. கடவுள் ‘உம்’ என்று முகத்தை வைத்துக்கொண்டு இருப்பதைத்தான் பார்க்கிறேன். இந்தச் சமூகத்தில் பெண்கள் சிரித்தால், அது மிகப் பெரிய பிரச்னையாகிவிடுவது ஏன்? சிரிக்கத் தெரியாத பெண்ணுடன் எப்படி ஆண் வாழ முடியும்? எனக்குப் புரியவில்லை. ஆனந்தமான சிரிப்பு பல அடைப்பட்ட கதவுகளைத் திறக்கவல்லது! வில்லியம் கௌபர் இயற்றிய நாடகம் 18ஆம் நூற்றாண்டில் வில்லியம் கௌபர் என்ற ஆங்கிலக் கவிஞர் இருந்தார். அவர் ஒரு மாலை நேரத்தில், மிகவும் சோர்வாக எதையோ பறிகொடுத்ததுபோல் இருந்தார். அவர் மனநிலையை மாற்றி, அவருடைய வாட்டத்தைப் போக்கி சந்தோஷத்தைக் கொண்டுவர, ஆஸ்டின் என்ற அவருடைய தோழி முடிவு செய்தாள். தன் சிறு வயதில் சந்தித்த ‘ஜான் கில்பின்’ என்ற நபரைப் பற்றி அவரிடம் விவரித்துச் சொன்னாள். கேட்கக் கேட்க கவிஞரால் சிரிப்பை அடக்க முடியவில்லை. மகிழ்ச்சியுடன் புறப்பட்டுப்போன கவிஞர், மறுநாள் தோழியைத் தேடி வந்தார். ‘நீ சொன்ன கதையை நினைத்து நினைத்துப் பொங்கிப் பொங்கிச் சிரித்துக்கொண்டு இருந்ததால், நேற்றிரவு என்னால் தூங்கவே முடியவில்லை. உலகத்துக்கே அந்தக் கதையைச் சொல்ல வேண்டும் என்று முடிவு செய்துவிட்டேன்’ என்றார். ‘ஜான் கில்பின்’ என்று ஒரு கதாபாத்திரத்தை வைத்து அவர் எழுதிய இசை நாடகம் மாபெரும் வரவேற்பைப் பெற்று இலக்கியச் சரித்திரத்திலேயே இடம் பெற்றுவிட்டது. சிக்கியுள்ள சுழற்சி ஆனந்தமாகச் சிரிக்கும்போதுதான் மனிதன் முழுமை பெறுகிறான். சிரித்தால் பின்னாலேயே அழுகை வந்துவிடும் என்று சொல்வதற்கு வேறு ஒரு காரணம் இருக்கலாம். இந்தப் பூமி, சூரிய மண்டலம், இப்படிப் பொருள்தன்மை கொண்ட எதுவும் ஒரு சுழற்சிக்குக் கட்டுப்பட்டதுதான். உள்ளுணர்வு பற்றிய கவனம் இல்லாமல், பொருள் தன்மையாகவே வாழ்கிற மனிதன், மற்ற மிருகங்களைப் போல் அந்தச் சுழற்சிகளில் சிக்கிப்போக வேண்டியதுதான். ஜனனம், மரணம் என்பதே அப்படிப்பட்ட ஒரு சுழற்சிதான். சந்தோஷம், துக்கம் என்ற சுழற்சிகள் மனித மனதில் ஏற்கெனவே பதிவுசெய்யப்பட்ட நினைவுகளால் அமையப்பெற்றவை. அந்தச் சுழற்சிகளுக்குள் சிக்கிக்கொண்டவர்களுக்கு எதைச் செய்கிறார்களோ, அதற்கு நேர் எதிரான விஷயம் அடுத்து நடக்கக்கூடும். நீங்கள் மனிதராகப் பிறந்ததே இந்தக் கர்ம சுழற்சிகளைத் தகர்த்து, விடுபட்டு வெளியே வர வேண்டும் என்பதற்காகத்தான். வாழ்க்கையின் எல்லா விதிச் சுழற்சிகளையும் தகர்த்து, சிறைப்படுத்தும் தளைகளில் இருந்து விடுபடுவதுதான் ஆன்மிகத்தின் அடிப்படை. யோகாவின் அடிப்படை நோக்கமும் அதுதான். சிரிப்பு உங்களிடம் பொத்துக்கொண்டு வருகிறது என்றால், உங்களிடம் எல்லாம் சரியாக இருக்கிறது என்று அர்த்தம். உங்கள் அம்மா இளமையாக இருந்தபோது, அவரும் வெடித்துச் சிரிக்கத்தான் ஆசைப்பட்டு இருப்பார். அது அப்போது இயலாமல் போயிருக்கலாம். அவரை மற்றவர்கள் கட்டுப்படுத்தி இருக்கலாம். ‘அங்கே என்னடா சத்தம்?’ என்று அம்மா கத்தினாள். ‘அம்மா, நம் வீட்டில் ஒரு பூ ஜாடி, தலைமுறை தாண்டி தலைமுறையாக வந்துகொண்டு இருக்கிறது அல்லவா?’ என்று மகனின் குரல் வந்தது. ‘ஆமாம் கண்ணா, அதற்கு என்ன?’ ‘இந்தத் தலைமுறையோடு அந்த வழக்கம் முடிந்துபோய்விட்டது அம்மா!’ சென்ற தலைமுறையோடு சிரிப்பது பற்றி இருந்த அச்சம் இப்படி ஒழிந்து போகட்டும். உங்கள் அம்மாவிடம் பழைய அச்சங்களை உதறி, இப்போதாவது சந்தோஷமாக, ஆனந்தமாக வாய்விட்டுச் சிரிக்கச் சொல்லுங்கள். அவர் சிரிப்பது மட்டுமல்ல, உங்களையும் உலகத்தையும் சிரிக்க அனுமதிக்கட்டும். கர்மா என்றால் விதியா? கர்மா என்பது தலையில் எழுதப்பட்ட விதி அல்ல; கடவுள் எழுதிவைத்தது அல்ல. எனக்கு எது நடந்தாலும் அது நானே உருவாக்கியதுதான் என்பதை அழுத்தம் திருத்தமாகப் புரியவைத்து ஒரு பக்குவத்தைக் கொண்டுவருவதற்காகவே கர்மா என்பது பயன்படுத்தப்பட்டது. மனிதனின் விழிப்பு உணர்வு இந்தக் கர்ம சுழற்சிக்கு அப்பாற்பட்டது. அந்த விழிப்பு உணர்வுடன் வாழ்ந்து வந்தால், ஆனந்தத்தின் அடுத்தடுத்தக் கட்டங்களுக்குப் பயணப்படலாம். ஆனந்தத்தின் சிகரத்தைக்கூட தொடலாம். அப்படி இருக்கையில், எதற்காக இந்தச் சுழற்சிகளில் சிக்கிப்போக வேண்டும்? இன்று காலையில் சாப்பிட்டீர்களே, போன வருடம் சமைத்ததையா... இல்லை, புதிதாகச் சமைத்ததையா? பழைய கர்மாவைப் பற்றி நீங்கள் நினைக்கத் தேவை இல்லை. இப்போது, இந்தக் கணத்தில் செய்யும் கர்மாதான் ரொம்ப முக்கியமானது. அதை மறக்காதீர்கள். இந்தச் சுழற்சிகளில் சிறைப்பட்டுப் போகாமல், தளைகளை உடைத்துவிட்டு வெளியே வருவதற்குப் பல ஆன்மிகப் பயிற்சிகள் இருக்கின்றன. தொடர்ந்து சிரித்துக்கொண்டு ஆனந்தமாக இருக்க முடியும் என்று ஓர் அற்புத வாய்ப்பு இருக்கையில், துக்கத்தை எதிர்பார்த்து எதற்காக அச்சம்கொள்ள வேண்டும்? சிரித்தால், துன்பம் வரும் என்று சிரிக்காமல் இருந்தால், அப்புறம் மனிதராகப் பிறந்ததற்கு என்ன பயன்? நீங்கள் முதலில் செய்ய வேண்டியது எல்லாம் உங்கள் அம்மாவையும் வாய்விட்டுச் சிரிக்கவைப்பதுதான். அதேசமயம் ஆனந்தம் இல்லாமல், வலுக்கட்டாயமாகச் சிரிக்கப் பார்த்தால், அது பைத்தியக்காரத்தனத்தில் கொண்டுவிடும். இது புரியாமல், சிரிக்கும் யோகா என்று வலுக்கட்டாயமாகச் சிரிக்கச் சொல்லும் அபத்தமான செயலும் ஆங்காங்கே நடக்கின்றன குடிப்பதை விட்ட சங்கரன்பிள்ளை சங்கரன்பிள்ளை எப்போது பாருக்கு வந்தாலும் இரண்டு பேருக்கான மதுவை ஆர்டர் செய்வார். ஒன்றைக் குடித்து முடித்துவிட்டு, அடுத்ததைக் குடிப்பார். இதைக் கவனித்து பாரை நடத்துபவர் ஆச்சர்யமாகி, அவரிடம் விசாரித்தார். ‘அதுவா? என் நெருக்கமான நண்பன் ஒருவனுடன் வந்து குடிப்பது வழக்கம். அவன் இறந்துவிட்டான். ஆனாலும் அவனுக்காக இரண்டாவது கோப்பையைக் குடிக்கிறேன்’. சில மாதங்கள் கழித்து சங்கரன்பிள்ளை வந்து ஒருவருக்கான மதுவை மட்டும் ஆர்டர் செய்தார். ‘ஏன் சார், என்னாயிற்று?’ என்றார் பாரை நடத்துபவர். ‘நேற்றோடு நான் குடிப்பதை விட்டுவிட்டேன்’ என்றார் சங்கரன் பிள்ளை. யாரோ சொன்னதற்காகச் சிரிப்பதும், அடுத்தவருக்காகக் குடிப்பதுபோல்தான். ஆனந்தத்தில் திளைத்தீர்கள் என்றால், புன்னகையும் சிரிப்பும் தாமாகவே உங்கள் முகத்தில் வந்துசேரும். சிரிப்பு என்பது ஒரு செயல் அல்ல. அது ஒரு விளைவு. நீங்கள் 20 வயதுப் பெண் என்பதால் சொல்கிறேன். உங்களை அழகாகக் காட்டிக்கொள்ள மூக்கையும், கண்களையும், கன்னத்தையும் திருத்தி அமைத்துக்கொண்டு இருக்கத் தேவையில்லை. மூக்கு சரியான அமைப்பில் இல்லாவிட்டாலும் ஆனந்தமான முகமாக இருந்தால், அதைவிட அழகான வேறு முகம் இங்கே கிடையாது. இந்த உலகமே அருளும் அன்பும் பொங்க ஆனந்தச் சிரிப்பால் நிறைந்திருக்க வேண்டும் என்பதே என் கனவு!” கட்டுரையாளரைத் தொடர்புகொள்ள... [email protected] /!function(t,e,r,n,c,a,p){try{t=document.currentScript||function(){for(t=document.getElementsByTagName('script'),e=t.length;e--;)if(t[e].getAttribute('data-cfhash'))return t[e]}();if(t&&(c=t.previousSibling)){p=t.parentNode;if(a=c.getAttribute('data-cfemail')){for(e='',r='0x'+a.substr(0,2)|0,n=2;a.length-n;n+=2)e+='%'+('0'+('0x'+a.substr(n,2)^r).toString(16)).slice(-2);p.replaceChild(document.createTextNode(decodeURIComponent(e)),c)}p.removeChild(t)}}catch(u){}}()/ ]]> */


text: காலத்தி னாற்செய்த நன்றி சிறிதெனினும் ஞாலத்தின் மாணப் பெரிது. அன்பின் சக பதிவர்களே ! இந்த ஆண்டுத் தொடக்கத்தில் வலைச்சரத்தில் ஒரு பதிவு இட்டிருந்தேன். கடவுளின் குழந்தைக்கு கருணை காட்டுங்கள் என்று வேண்டி இருந்தேன். பிறகு சில திங்களாக பணிச்சுமை காரணமாக மனம் இதில் முழுவதுமாக ஈடுபட்டிருந்தாலும் அன்பர்களைத் தொடர்பு கொள்வதில் சற்றே தாமதம் ஏற்பட்டது. சூலைத்திங்கள் தொடக்கத்தில் அருமை நண்பர் பாலாவிடம் கேட்ட பொழுது - ரூபாய் 20000 உதவி வந்துள்ளது எனவும் இன்னும் 45000 வேண்டுமெனக் கூறினார். நான்கு சக்கர, மின்சாரத்தினால் இயங்கும் நாற்காலியின் தற்போதைய விலை 65000 ஆகிறது எனவும் கூறினார். சூலைத்திங்கள் இறுதிக்குள் எப்படியும் வாங்கி விட வேண்டுமென்று இறைவனைத் தொழுது பணியினைத் துவக்கினேன். அன்பர்களைத் தொடர்பு கொண்டேன். வலைப்பதிவர்கள் மட்டுமின்றி அன்புடன் குழுமத்தின் உறுப்பினர்களையும் தொடர்பு கொண்டேன். முன் பின் பார்த்திராத, தொடர்பே இல்லாத அன்பர்கள் சிலரும் நேசக்கரம் நீட்டினர். வலக்கை கொடுப்பது இடக்கைக்குத் தெரிய வேண்டாமென, அதிகம் விளம்பரம் வேண்டாமென விரும்பிய நண்பர்கள் அதிகம் கொடுத்தனர். தேவைக்கு அதிகமாகவே உதவிகள் குவிந்தன. கடைசி 24 மணி நேரத்தில் 50 விழுக்காடு உதவி பெறப்பட்டது. ஏறத்தாழ ரூபாய் 36000 உதவி பெறப்பட்டு அருமை நண்பர் பாலாவிடம் சேர்க்கப்பட்டு, அந்தோணிக்கு ஆகஸ்டுத் திங்கள் 7ம் நாள் அன்று அந்தோணியின் கனவு நாற்காலி வழங்கப்பட்டது. ஆகஸ்டுத் திங்கள் 10ம் நாள் இலண்டனில் வசிக்கும் அருமை நண்பர் சக்திதாசனும் அவரது மனைவியும் நானும் சென்னையில் உள்ள அந்தோணியின் இல்லம் சென்று நாற்காலியில் மகிழ்வுடன் உலா வரும் அந்தோணியைக் கண்டு மகிழ்ந்தோம். உரையாடினோம். மன மகிழ்வுடன் திரும்பினோம். அந்தோணியின் உடல்நிலையைக் கண்டு மனம் வருந்தினோம். இப்பொழுது மன மகிழ்வுடன் வீதிகளில் உலா வரும் அந்தோணியின் உதவி பெறுவதில் உள்ள வலியினையும், என்றாவது ஒருநாள் வாங்கியவற்றைத் திரும்பக் கொடுக்க வேண்டும் என்ற வைராக்கியத்தினையும், உறுதியினையும் கண்டு மனம் மகிழ்ந்தோம். அன்பர்களே ! இறைவன் மனது வைத்தால் முடியாதது ஒன்றுமில்லை. ஒரே திங்களில் தேவைக்கதிகமாகவே உதவி மழை பொழிந்தது இறைவனின் கருணையால் தான். சில பதிவர்களின் உதவிகளை, பிற்காலத்தில் தேவைப்படும் பொழுது வாங்கிக் கொள்கிறோம் என்று மென்மையாக மறுத்தோம். நண்பர்களே ! உதவிய அத்தனை நல்ல உள்ளங்களுக்கும், இச்செயலினை முன் நின்று ஒருங்கிணைத்த நண்பர்கள் சுரேஷ் மற்றும் பாலாவிற்கும் உளங்கனிந்த நன்றியினைத் தெரிவித்துக் கொள்கிறேன். உதவிய நண்பர்களின் பெயர்கள் வெளியிட அனுமதி இல்லாத காரணத்தினால் வெளியிட இயலவில்லை. மனம் மகிழ்கிறது நண்பர்களே ! மனமுவந்து உதவிய அனைத்து நல்லுள்ளங்களுக்கும் அவர்களின் குடும்பத்தாருக்கும் எல்லாம் வல்ல இறைவன் எல்லா நலனையும் அளிக்க வேண்டுதலுடன் கூடிய நல்வாழ்த்துகள். நன்றி நன்றி நன்றி நன்றி நன்றி நன்றி நன்றி நன்றி


ஆபிரிக்க தேசிய காங்கிரஸ் ஆபிரிக்க தேசிய காங்கிரஸ் (African National Congress, அல்லது ANC) என்பது தென்னாபிரிக்காவின் ஆளும் கட்சியாகும். மே 1994 ஆண்டு முதல் இது தென்னாபிரிக்கத் தொழிற்சங்கக் கூட்டணி, தென்னாபிரிக்க பொதுவுடமைக் கட்சி ஆகிய கட்சிகளுடன் இணைந்து கூட்டணி அரசை அமைத்துள்ளது. "இடதுசாரிகளின் ஒழுங்குமுறை சார்ந்த படை" எனட் தம்மை அழைத்துக் கொள்கிறது[1]. இவ்வமைப்பு முதன் முதலாக 1912 ஆம் ஆண்டு ஜனவரி 8 ஆம் நாள் "தென்னாபிரிக்கப் பழங்குடியினரின் தேசிய காங்கிரஸ்" (South African Native National Congress) என்ற பெயரில் தென்னாபிரிக்க கருப்பினர்களின் உரிமைகளை அதிகரிக்கவென ஆரம்பிக்கப்பட்டது. ஜோன் டூபே என்பவர் இக்கட்சியின் முதலாவது தலைவர். இவருடன் எழுத்தாளரும் கவிஞருமான சோல் பிளாட்ஜி இவ்வமைப்பின் தொடக்ககால உறுப்பினராவார். இவ்வமைப்பின் பெயர் 1923 ஆம் ஆண்டில் தற்போது வழங்கும் "ஆபிரிக்க தேசிய காங்கிரஸ்" என்று மாற்றப்பட்டது. இதன் இராணுவப் பிரிவு 19 1000 61 ஆம் ஆண்டில் அமைக்கப்பட்டது. நிறவெறிக் கொள்கை 1994 ஆம் ஆண்டில் முடிவுக்கு வந்த நாளில் இருந்து இக்கட்சியே ஆட்சியில் உள்ளது. 1999 ஆம் ஆண்டில் இடம்பெற்ற பொதுத் தேர்தலிலும், அதன் பின்னர் 2004 ஆண்டில் இடம்பெற்ற பொதுத் தேர்தலிலும் இக்கட்சி தனது பெரும்பான்மைப் பலத்தை அதிகரித்து வந்துள்ளது. மேற்கோள்கள்[தொகு] - ↑ ANC Party Declaration from the African National Congress, retrieved 15 May 2008 வெளி இணைப்புகள்[தொகு] - ஆபிரிக்க தேசியக் காங்கிரஸ் அதிகாரபூர்வ இணையத் தாளம்


text: இல்லம் தேடி நூலகம் திட்டம் தாருங்கள்! முதல்வருக்கு கோரிக்கை வைத்த கிராமத்து இளைஞர் 01 Jan, 2022, 4:59 am குமரி மாவட்டத்தைச் சேர்ந்த பிரபு என்னும் இளைஞர், இல்லம் தேடி நூலகம் அமைக்கும் திட்டத்தைச் செயல்படுத்தக் கோரி தமிழக முதல்வர் மு.க.ஸ்டாலினுக்கு கோரிக்கை மனு அனுப்பி இருந்தார். இப்போது அதற்கு அரசு தரப்பிலிருந்து சாதகமான பதில் வந்திருப்பதை அடுத்து, இல்லம் தேடி நூலகம் அமைக்கும் திட்டத்தை விரைந்து செயல்படுத்தக் கோரி அனைத்து அரசியல் கட்சிகளும் அரசுக்கு அழுத்தம் கொடுக்க வேண்டும் என பரப்புரையில் ஈடுபட்டு வருகிறார் நாஞ்சில் பிரபு. நாஞ்சில் பிரபு இதுகுறித்து நம்மிடம் பேசிய நாஞ்சில் பிரபு, "ஆறில்லா ஊருக்கு அழகு பாழ்... கோயில் இல்லாத ஊரில் குடியிருக்காதே' என்பது போல் நூலகம் இல்லாத ஊர், அறிவுப் பஞ்சம் உள்ள ஊராக மாறிவிடும். அதனால் தான் ஒரு நூலகத்தின் கதவு திறக்கப்படும் போது நூறு சிறைச்சாலைகளின் கதவுகள் அடைக்கப்படுவதாகச் சொல்கிறார்கள். நான் வசிக்கும் மணிக்கட்டிப் பொட்டல், சாதனை எழுத்தாளர் பொன்னீலனை தந்த கிராமம். எனக்கு சிறு வயதிலிருந்தே வாசிப்புப் பிரியம் அதிகம். எனது ஊரில் இருந்து 12 கிலோ மீட்டர் தொலைவில் இருக்கும் மாவட்ட மைய நூலகம் சென்று வாசிப்பேன். ஆனால், இவ்வளவு தூரம் பயணித்துச் சென்று வாசிக்க எத்தனை பேர் மெனக்கிடுவார்கள்? இடையில் சின்னச் சின்ன நூலகங்கள் இருந்தாலும் நாம் தேர்வு செய்து படிக்கும் அளவுக்கு, மைய நூலகத்துக்கு இணையான புத்தகங்கள் அங்கு கிடப்பது இல்லை. நகர் பகுதிகளிலும், வெகுசில கிராமங்களிலுமே நூலக வசதி உள்ளது. குக்கிராமங்களில் நூலக வசதியே இல்லை. சால்வைக்குப் பதில் புத்தகங்களை பெற்றுக்கொள்ளும் தமிழக முதல்வர் மு.க.ஸ்டாலினுக்கு, புத்தகத்தின் வலிமையும், பெருமையும் தெரியும் என்பதால் இல்லம் தேடி மருத்துவம், இல்லம் தேடி கல்வி என்பதுபோல் இல்லம் தேடி நூலகம் என்னும் திட்டத்தை செயல்படுத்தக்கோரி மனு அனுப்பினேன். அந்த மனு, நூலகத்துறைக்கு அனுப்பிவைக்கப்பட்டு, 'அரசு, இல்லம் தேடி நூலகம்' திட்டத்தை அறிவிக்கும்போது செயல்படுத்தப்படும் என குமரி மாவட்ட நூலக அலுவலர் காளிதாஸிடம் இருந்து பதில் வந்துள்ளது. தனியொரு நபராக நான் மட்டுமே குரல் கொடுத்தால் போதாது. இல்லம் தேடி நூலகம் திட்டத்தை செயல்படுத்தினால் 'வாசிப்பு புரட்சி'யை ஏற்படுத்திய முன்னோடி மாநிலமாக தமிழகம் இருக்கும். இதுதொடர்பாக சட்டசபையிலும் எம்எல்ஏ-க்கள் கோரிக்கை வைக்க வேண்டும். இந்த இல்லம் தேடி நூலகம் திட்டத்தில் அந்தந்த பகுதிசார்ந்த எழுத்தாளர்களின் புத்தகங்களை வீடுகளுக்கே கொண்டு சேர்ப்பதன் மூலம் அவர்களையும் அந்த மண்ணுக்குரிய மக்களின் மனதில் கொண்டுபோய் சேர்க்க முடியும்" என்றார்.


கொரோனா வைரஸ் தொற்று பரவலை கட்டுப்படுத்துவதற்காக கடந்த மாதம் 25-ந்தேதியில் இருந்து 21 நாட்கள் ஊரடங்கு உத்தரவு நடைமுறைப்படுத்தியது. நாளைமறுநாள் (ஏப்ரல் 14-ந்தேதி) வரை இந்த நடைமுறை அமலில் இருக்கும். அதன்பின் ஊரடங்கு உத்தரவு தொடருமா? என்பதுதான் தற்போதைய கேள்வி. ஆனால் இந்த 21 நாட்களுக்குள் கொரோனாவின் தாக்கம் கட்டுக்குள் வரவில்லை. மருத்துவ வல்லூனர்கள் குழுக்கள் மற்றும் உலக சுகாதார மையம் ஊரடங்கு உத்தரவை நீட்டிக்க வேண்டும் என வலியுறுத்தி வருகிறது. அதேபோல் இந்தியாவில் பல மாநிலங்கள் ஊரடங்கு உத்தரவை நீட்டிக்க வேண்டும் என மத்திய அரசிடம் கோரிக்கை விடுத்துள்ளன. நேற்று மாநில முதல்- மந்திரிகளுடன் பிரதமர் மோடி ஆலோசனை நடத்தினார். அப்போது 13-க்கும் மேற்பட்ட மாநில முதல்வர்கள் ஊரடங்கை நீட்டிக்க வேண்டும் என வலியுறுத்தின. சில மாநிலங்கள் கொரோனா வைரசின் தாக்கம் அதிகமாக இருக்கும் இடத்தில் ஊரடங்கை நீட்டிக்கலாம். தற்போது அறுவடைக்காலம் என்பதால் பாதிப்பு இல்லாத இடங்களில் விவசாயம் போன்ற வேலைக்களுக்காக ஊரடங்கை தளர்த்தலாம் எனத் தெரிவித்ததாக தெரிகிறது. இதற்கிடையில் மகாராஷ்டிரா, டெல்லி, ஒடிசா, தெலங்கானா போன்ற மாநிலங்கள் வரும் 30-ந்தேதி வரை நீட்டிக்கப்படுவதாக தெரிவித்துள்ளது. ஆனால் தமிழக அரசு மத்திய அரசின் முடிவுக்கு ஏற்ப செயல்படுவோம் என்று தெரிவித்துள்ளது. ஊரடங்கு உத்தரவால் பொருாளாதரம் மிகப்பெரிய அளவில் பாதிக்கப்பட்டுள்ளது. இதையும் மத்திய அரசு கவனத்தில் எடுத்துக் கொண்டுள்ளது. பிரதமர் பேசும்போது உயிர் இருந்தால்தான் உலகம் இருக்கும். நாம் இரண்டிலும் கவனம் செலுத்த வேண்டும் எனக் கூறியதாக தெரிகிறது. லாக்டவுன் காரணமாக நாட்டின் வளர்ச்சி 4.8 முதல் 5.00-ல் இருந்து 1.5 முதல் 2.8-க்கு சரிந்துவிடும் என நிலை உருவாகியுள்ளது. இந்த சூழ்நிலை எல்லாவற்றையும் கருத்தில் கொண்டு கொரோனா வைரஸ் தொற்று பாதித்துள்ள பகுதிகளை ரெட், ஆரஞ்ச், க்ரீன் என மூன்று வகையாக பிரித்து அதற்கேற்றபடி ஊரடங்கை நீட்டிக்கலாம் என மத்திய அரசு திட்டமிட்டுள்ளதாக கூறப்படுகிறது. க்ரீன் மண்டலம் என்றால் கொரோனா தொற்று இல்லாத மாவட்டங்கள். இப்படி இந்தியாவில் 400 மாவட்டங்கள் உள்ளன. இதில் பெரும்பாலான துறைகளுக்கு அனுமதி வழங்குதல். ஆரஞ்ச் மண்டலம் என்பது பாதிக்கப்பட்டவர்களின் எண்ணிக்கை 15-க்கும் குறைவாக உள்ள மாவட்டங்கள் இங்கு இதற்கு மேல் பரவாது என்று கருதப்படுகிறது. இந்தப் பகுதியில் குறிப்பிட்ட அளவிலான பொதுமக்களுக்கான போக்குவரத்து, அறுவடைகளுக்கு அனுமதி வழங்குதல். 15 பேருக்கு மேல் பாதிக்கப்பட்டவர்களின் எண்ணிக்கை ரெட் மண்டலமாக கருப்படுகிறது. இந்த இடங்களில் எந்தவிதமான செயலுக்கும் அனுமதி கிடையாது. இந்த வகையில் ஊரடங்கை நீட்டிக்கலாம் என மத்திய அரசு திட்டமிட்டுள்ளதாக தகவல் தெரிவிக்கின்றன. நேற்றைய ஆலோசனையின்போது ‘‘உள்கட்டமைப்பு துறையில் ஏராளமான புலம்பெயர்ந்த ஊழியர்கள் பாதிக்கப்பட்டுள்ளனர். அதனால் அவற்றிற்கு அனுமதி வழங்கலாம். அதேபோல் தற்போது அறுவடை நேரம் என்பதால் விவசாயத்துறையிலும் ஊரடங்கை தளர்த்தலாம்’’ என பிரதமர் சுட்டிக்காட்டியது தெரிகிறது. மத்திய உள்துறை அமைச்சமும் இதே கருத்தை வலியுறுத்தியதாக தெரிகிறது. உணவு பதப்படுத்துதல், விமான போக்குவரத்து, மருந்துகள், தொழிற்சாலைகள், கட்டுமானம் ஆகிய துறைகளும் அடங்கும். ஆனால், விலகி இருப்பதை கடைபிடிப்பது தொடரம் என மத்திய உள்துறை அமைச்சம் தெரிவித்ததாக கூறப்படுகிறது. நன்றி : மாலைமலர்


அத்தியாயம் -11 | JLine Tamil Novels & Stories அந்த வார நாட்களின் இடையில் ஒருநாள் ஸ்ரீதர் பிரவீனின் அலுவலகம் நோக்கிச் சென்றான் . இந்த இடைப்பட்ட நாட்களில் பிரவீனும் , சஹானாவும் அலைபேசி அழைப்பில் மட்டுமே பேசிக்கொண்டனர் . பிரவீன் என்னதான் வெளியூர் செல்லவேண்டிய வேலை வந்தாலும் வேலையை முடித்த கையுடன் திரும்பி சென்னை வந்துவிடுவான் . அவன் மனதிற்கினியவளை பார்ப்பதற்காக , ஆனால் அவளோ மிகவும் நாசூக்காக பிரவீனை தவிர்த்தாள் . அவன் குழம்பினாலும் பிறகு பார்த்துக்கொள்ளலாம் என்று எண்ணினான் . பிரவீனின் மனதின் முழுமைக்கும் இப்பொழுது மிருதுவின் திருமண ஏற்பாடுகள் பற்றிய எண்ணமே ஆட்கொண்டிருந்தது . ஸ்ரீதர் பிரவீனின் அலுவலகம் வந்தவன் நேராக பிரவீனின் அறைக்கு சென்று கதவை தட்டினான் . "எஸ் கம் இன் " என்றான் பிரவீன் . கதவை திறந்து உள்ளே வந்த ஸ்ரீதரை கண்டு எழுந்து சென்று கை குலுக்கி "ஹேய் ஸ்ரீதர் வாங்க , வாங்க " புன்னகையுடன் வரவேற்றான் . மென்முறுவலை பதிலாக தந்த ஸ்ரீதர் , பிரவீனின் இருக்கைக்கு எதிரில் சென்று அமர்ந்தான் . "என்ன ஸ்ரீதர் சொல்லாமல் வந்திருக்கீங்க எனிதிங் சீரியஸ் ....?" கேள்வியாக முகத்தில் தெரிந்த குழப்ப ரேகைகளுடன் கேட்டான் . "இல்லை ...ஒரு விஷயம் சொல்லத்தான் வந்தேன் ..." ஸ்ரீதர் புன்னகையுடனே கூறினான் . "ஒஹ் சொல்லுங்க ..." பிரவீன் ஸ்ரீதருடன் பேசிக்கொண்டிருக்கையில் மீண்டும் அவனின் அறைக்கதவு தட்டப்பட்டது . "எஸ்க்கியுஸ் " என்று நாகரீகமாக ஸ்ரீதரிடம் அனுமதி வேண்டிய பிரவீன், "யா கம் இன் ".... வெளியே நிற்பவருக்கு பதில் தந்தான் . உள்ளே நுழைந்த சஹானாவை யோசனையுடன் பார்த்தான் பிரவீன் . சஹானா இறுக்கமான முகத்துடன் அவன் எதிரில் வந்து நின்றாள் . இதன் இடையில் சஹானாவோ , ஸ்ரீதரோ ஒருவரை ஒருவர் பார்த்துக்கொள்ளவில்லை ....இவர்களின் அந்நியபார்வை பிரவீனின் மனதில் சந்தேகங்களை விதைத்தது . "எஸ் சஹானா " அவனின் கேள்விக்கு மௌனமாக தனது கையில் இருந்த கடித உறையை அவன் முன் நீட்டினாள் . அவனும் குழப்பத்துடன் அந்த உறையை வாங்கி பிரித்து பார்த்தவன் அதிர்ந்தான் . ஆனால் முகத்தினில் எதையும் காட்டிக்கொள்ளவில்லை . கடுமையான முகபாவத்துடன் நிமிர்ந்து "சஹானா வாட் இஸ் திஸ் ..?" சற்றே கடுமையுடன் ஆனால் முகத்தினில் எதையும் காட்டிக்கொள்ளாமல் கேட்டான் . "ரெசிக்நேஷன் " அழுத்தமான பதில் . "இதற்கு இப்ப என்ன தேவை வந்தது ?" "எனக்கு இங்க வேலை பார்க்க விருப்பம் இல்லை ..." "வாட் ? ...." கோவத்தின் உச்சியில் இருந்தான் நாயகன் . "சாரி சார் ...எனக்கு இங்கு வேலை செய்ய இஷ்டம் இல்லை ..." சொன்னதையே திரும்பிச்சொன்னாள் நாயகி . சற்றே நிதானத்தை வரவழைத்து அவள் கண்களை பார்த்த பிரவீன் "வெள் இங்க இருந்து போகணும்னா சில ரூல்ஸ் போலோவ் பண்ணனும் ....உங்களுக்கு நியாபகம் இருக்கும்னு நினைக்கிறேன் ?" கேள்வியாக நிறுத்தினான் . இந்த உரையாடல் நடக்கும்பொழுது எதிரில் அமர்ந்திருந்த ஸ்ரீதர் தனது அலைபேசியினுள் மூழ்கிப்போனான் . நிமிர்ந்து எவரையும் கண்டானில்லை . "எஸ் சார் நல்லா நியாபகம் இருக்கு ...காண்ட்ராக்ட் பீரியட் இரண்டு வருஷம் அதுக்கு முன்னாடி போனால் அபராதம் கட்டணும் , மேலும் மூன்று மாசம் நோட்டீஸ் பீரியட் கொடுக்காமல் நீங்கினால் அந்த மூன்று மாத சம்பளத்தொகை ,அதையும் கட்டணும் " என்று கூறி இன்னொரு உறையை எடுத்து நீட்டினாள் சஹானா . புருவத்தின் நடுவில் முடிச்சுடன் அதை வாங்கி பிரித்து பார்த்தவன் மனதினுள் அதிர்ந்தான் . அத்தனை அபராத தொகையையும் ஒன்றாக வைத்து அவனிடம் கொடுத்திருந்தாள் பெண்ணவள் . கண்களில் அனல் கக்க அவளை பார்த்தான் . ஸ்ரீதர் முன் ஒன்னும் செய்யமுடியாத கையறு நிலை . சரி பிறகு பேசிக்கொள்ளலாம் என்று எண்ணி அவளிடம் "ஓகே உங்க மேனேஜர் கிட்ட கொடுங்க அப்பறம் பேசிக்கலாம் ..." வரவழைத்த நிதானத்துடன் பேசினான் . "இல்லை சார் பேசிட்டேன் ...நீங்க அனுமதிக்காம எந்த முடிவையும் எடுக்க முடியாது சொல்லிட்டார் , கொஞ்சம் கையெழுத்து போட்டு தந்தால் நல்லா இருக்கும் " நிமிர்வாக பேசினாள் . அவளின் சார் என்ற அழைப்பு அவனின் கோவத்திற்கு தூபம் போட்டது . வேகமாக அந்த கடிதத்தில் கையெழுத்திட்டவன் கோபத்துடன் அவளிடம் வீசாத குறையாக தந்தான் . ஸ்ரீதரின் முன் எந்த ரசாபாசமும் நிகழ்வதை பிரவீன் விரும்பவில்லை . அந்த கடிதத்தை பெற்றுக்கொண்டு சஹானா வெளியேறினாள் . பிரவீன் கையாலாகாத நிலையில் கடுப்பில் செல்லும் அவளையே பார்த்துக்கொண்டிருந்தான் . "பிரவீன் நான் சொல்லவந்த விஷயத்தை சொல்லிடறேன் " ஸ்ரீதர் பொறுமையாக பேச்சை தொடங்கினான் . பிரவீனின் மௌனம், அவனின் கவனம் எங்கோ இருப்பதை சொல்லாமல் சொல்லியது . யோசனையுடன் பிரவீனை பார்த்த ஸ்ரீதர் "பிரவீன் , பிரவீன் " என்று சற்றே குரல் உயர்த்தி அழைத்துப்பார்த்தான் . எதற்கும் பலனில்லாமல் போக மேஜையை தட்டி "பிரவீன் " என்று இன்னும் பலமாக அழைத்தான் . அதில் நினைவிற்கு வந்த பிரவீன் "சாரி ஸ்ரீதர் ஏதோ யோசனை.. " என்று வாசலை பார்த்துக்கொண்டே சொன்னான் . "இட்ஸ் ஓகே , நான் சொல்லவந்ததை சொல்லிடறேன் ...இன்னும் இரண்டு நாள் கழிச்சு நாங்க உங்க வீட்டுக்கு வரோம் ...எ கேஸுயல் விசிட் , மிருதுகிட்ட சொல்லிடாதீங்க ..அப்பறம் .." என்று இழுத்தான் ஸ்ரீதர் . "சொல்லுங்க ஸ்ரீதர் " "ஒன்னும் பெரிசா இல்லை பிரவீன் அம்மா குடும்பமா எல்லாரையும் பார்க்கணும் சொல்றாங்க உங்க பிரதர் சதீஷ், அவரும் இருந்தா நல்லா இருக்கும் அதான் சொல்லவந்தேன் " என்றான் . "நோ ப்ரோப்லேம் ஸ்ரீதர் கண்டிப்பா சதீஷ் இங்க இருப்பான் , நீங்க யாரெல்லாம் வறீங்க? " பொதுவாக கேள்வி எழுப்பினான் பிரவீன் . அவன் மனதெல்லாம் தன்னவளிடமே இருந்தது . "நான் , அம்மா அப்பறம் எங்க சித்தப்பா பேமிலி ..அவங்க நாலு பேர் மொத்தம் ஆறு பேர் வருவோம் " அதன் பிறகு ஸ்ரீதர் பொதுவாக சில விஷயங்களை பேசிக்கொண்டிருந்தான் . மனமே இல்லாமல் பிரவீன் அதற்கெல்லாம் வேண்டாவெறுப்பாக பதில் தந்தான் . சற்றுநேரத்திற்கு பின் ஸ்ரீதர் பிரவீனிடம் சொல்லிக்கொண்டு கிளம்பினான் . ஸ்ரீதர் கிளம்பியவுடன் வேகமாக தனது அறையில் இருக்கும் அலைபேசியை எடுத்து சில இலக்கங்களை அழுத்தியவன் பொறுமையின்றி காத்திருந்தான் . அழைப்பு ஏற்கப்பட்டவுடன் "சஹானாவை என் ரூமிற்கு உடனே வரச் சொல்லுங்க " வேகமாக கூறி, கோபத்துடன் அழைப்பை துண்டித்தான் . சற்று நேரத்தில் சஹானா வராமல் மேனேஜர் வந்தார் . அவரைப் பார்த்து அவனின் எரிச்சல் கூடியது . "உங்க பெயர் என்ன சஹானாவா ? கிருஷ்ணன் அப்படினு எனக்கு நியாபகம் " பொறுமையில்லாமல் பேசும் பிரவீனை வியப்பாக பார்த்தார் . பொதுவாக பிரவீன் கண்டிப்பானவன் அதே நேரம் பொறுமையானவன் . "சார் அது வந்து ..." "அதான் வந்துடீங்களே கிருஷ்ணன் , என்னனு சொல்லுங்க " சலிப்பாக இருந்தது அவனிற்கு . "சார் சஹானா உங்க சிக்நேசரோட லெட்டரை என்கிட்ட கொடுத்துட்டு , பேனாலிட்டியும் பே பன்னிட்டு கிளம்பிட்டாங்க ..." அவர் அவனின் கடுப்பை கண்டு தயங்கித்தான் சொல்லிமுடித்தார் . "வாட் ? எப்படி என்கிட்ட கேக்காம அவளை நீங்க ரிலீவ் பண்ணலாம் " இதோ இதோ என்று இருந்தவன் வெடித்துவிட்டான் . "சார் கம்பெனி நோர்ம்ஸ் ..நீங்க கையெழுத்து போட்டு , அபராதம் பே பண்ணினா நாம யாரையும் தடுக்க முடியாதே " உள்ளதை எடுத்துக் கூறினார் . "ஷ்**" என்று கத்திக்கொண்டே ஓங்கி தன் முன் இருந்த மேஜையை குத்தினான் . அந்த மேஜையின் ஆயுள் இன்னமும் மீதம் இருக்கிறது போல் , உடையாமல் தப்பித்தது . மேனேஜர் அவனின் கோவத்தில் அரண்டேபோனார் . சற்று நேரம் பிரவீன் குறுக்கும் நெடுக்குமாக நடந்தான் வேகமாக மேஜையின் அருகில் வந்தவன் மீண்டும் அலைபேசியை எடுத்து காவலாளிக்கு அழைத்தான் . "சஹானா கிளம்பிட்டாங்களா ..." வேகமாக வினவினான் . "ஆமாம் சார் இப்பதான் கையெழுத்து போட்டுட்டு போறாங்க , ஒரு கார்ல யார்கூடயோ போனாங்க " காவலாளி தான் பார்த்ததை கூறினான் . குழப்பத்துடன் அழைப்பை துண்டித்தவன் மானேஜரை கண்டுகொள்ளாமல் வேகமாக கண்காணிப்பு கேமரா பதிவு செய்யும் கணினி அறைக்குள் சென்றான் . எதையோ தானே தேடினான் பிரவீன் . அவன் தேடியது கிடைத்தவுடன் புரிவத்தின் நடுவில் விழுந்த முடிச்சுடன் யோசனையில் ஆழ்ந்தான் . சதீஷ் ஜெர்மனில் தனது அலைபேசியை நடுக்கத்துடன் பிடித்திருந்தான் . அதில் வரும் அழைப்புகள் அவனை மிரளவைத்தது . ஒரு கட்டத்திற்கு மேல் ஆழ்ந்த மூச்சுடன் அழைப்பை ஏற்றவன் "அம்மு !!" நடுக்கத்துடன் கூப்பிட்டான் . "ஹாஹாஹாஹா ,என்ன சதீஷ் பயமா இருக்கா , உன் குரல் இப்படி நடுங்குது ?" ஆக்ரோஷமாக வந்தது வார்த்தைகள் . "அம்மு ப்ளீஸ் நான் செஞ்சது தப்பு தான் , உன்னை லவ் பண்ற மாதிரி பேசி ஏமாத்தி ,அங்க கூட்டிட்டு போனது எல்லாமே தப்பு தான் ...ப்ளீஸ் இப்படி தள்ளி நின்னு கொள்ளாத ...என்கிட்ட வந்திடு அம்மு " அவனின் குரலில் இருந்தது என்ன ? "ஆஹான் நம்பமுடிலயே சதீஷ் , என்ன ஒழுங்கா சாகாம பொழைச்ச என்னை மீண்டும் சாகடிக்க என்னம்மா ...?" எள்ளலாக வந்தது கேள்வி . "அம்மு இல்லமா , நான் அப்படி நடக்கும்னு எதிர்பார்களை ... சத்தியமா என்னை நம்பு " கெஞ்சினான் அவன் . "ச்ச நடிக்காத உன்னை நம்பி ஏமாற நான் பழைய அம்மு இல்லை , தெரிஞ்சே என்னை ஸ்டாக் பண்ணி ட்ராப் பன்னிருக்க அதை நம்பி நானும் எல்லாத்தையும் இழந்துட்டு நிக்கிறேன் " வலியுடன் வந்தது அந்த குரல் . "அம்மு " என்ன ஆச்சர்யம் சதீஷின் கண்களில் கண்ணீர் . "என் வாழ்க்கையை அழிச்சுட்டு உன் தங்கைக்கு கல்யாணம் செஞ்சு வைக்க போறியா ?...." ஆழ்ந்து ஒலித்தது அந்தக்குரல் . "அம்மு , உனக்கெப்படி தெரியும் ?" அதிர்ச்சியுடன் கேட்டான் சதீஷ் . "எனக்கு எல்லாம் தெரியும் , நடக்காது உன் தங்கச்சி கல்யாணம் நடக்கவே நடக்காது ....பாவி பாவி என் குடும்பத்தை சிதச்ச உன் குடும்ப ஆட்களின் வாழ்க்கையை நிம்மதியா இருக்க விட மாட்டேன் " ஆவேசமாக கூறினாள் அம்முவாக அறியப்பட்டவள் . "அம்மு , மிருது உன் பிரின்ட் அவளை பலி வாங்கிடாத ...பாவம் செஞ்சது நான் என்னை என்ன வேணும்னாலும் செஞ்சுக்கோ ப்ளீஸ் " அண்ணனாக துடித்தான் . "ஒஹ் உன் தங்கச்சி அப்படினா துடிக்குதோ , பாரு என்ன நடக்குதுன்னு , உன் வீட்டு பொண்ணுக்கு ஒரு விஷயம் நடக்கறப்ப தான் அடுத்த வீட்டு பொண்ணுக்கு நீ செஞ்ச அநீதி உனக்கு புரியும் "கோபமாக கர்ஜித்து அழைப்பை துண்டித்தாள் அவள் . சதீஷ் தலையில் கை வைத்து அமர்ந்துவிட்டான் . இங்கு காரை ஓட்டிக்கொண்டிருந்த ஸ்ரீதர் இறுக்கமாக இருந்தான் . அவன் அருகில் அமர்ந்திருந்தவள் கைகளை பிசைந்துக்கொண்டு அமர்ந்திருந்தாள் . வெகுநேரம் கழித்தும் அந்த காரினுள் அமைதி மட்டுமே நிலவியது .... "ப்ச் இப்ப என்ன உனக்கு , அதான் நீ சொன்னப்பறம் வேலையை விட்டுட்டேன்ல ...." மெதுவாக மௌனத்தை கலைத்தாள் பெண்ணவள் . "..." மௌனம் மட்டுமே ஸ்ரீதரிடம் . "டேய் அண்ணா இப்ப நீ பேசலை கொன்றுவேன் " மிரட்டினாள் அவள் . கார் கிரீச்சிட்டு நின்றது . வேகமாக அந்த பெண்ணின் பக்கம் திரும்பிய ஸ்ரீதர் "அடிச்சேனா பல்லு பேந்துடும் , பலி வாங்குறாளாம் பலி ....அண்ணனு நான் இருக்கேன் என்கிட்ட ஒருவார்த்தை சொன்னியாடி நீ , ஜெர்மன்ல இருந்து வந்து அஞ்சு வருஷம் ஆகிடுச்சு ஒருதடவை கூட என்கிட்ட பேசாம இருந்திருக்க ...." கர்ஜித்தான் ஸ்ரீதர் . ஸ்ரீதரின் கோவத்தை கண்டு கலகலவென சிரித்தாள் பெண்ணவள் "நீ கோபப்படறப்ப எனக்கு சிரிப்பு சிரிப்பா வருது ....போ அண்ணா காமெடி பண்ணிட்டு " "சஹானா பி சீரியஸ் என்ன லவ் ஹா ?" கேள்வியாக அவளின் கண் பார்த்து கேட்டான் . "நீ எதை சொல்ற ?" புரியாததை போல் நடித்தாள் அவள் . "சஹா , இங்க பாருடா பிரவீன் கண்ணுல ஒரு உரிமை உணர்வை பார்த்தேன் ...அவன் உன்னை ஆழமா நேசிக்கிறான் " ஸ்ரீதர மென்மையாக எடுத்து கூறினான் . "அவர் என்னை காதலிக்கலை " முகத்தை திருப்பிக்கொண்டு கூறினாள் . "அப்ப நீ அவரை காதலிக்கிற ?" சஹானாவை இன்னும் உற்றுநோக்கிக்கொண்டே கேட்டான் ஸ்ரீதர் . "....." இப்பொழுது மௌனமே பதிலாக அவளிடம் . "ஹ்ம்ம் எல்லாம் உன்னை பெத்தவங்களை சொல்லணும் ,நீ என்ன சொன்னாலும் ஆமான்னு கேட்டுட்டு இருக்காங்கல்ல " ஸ்டேரிங் வீலை அழுத்தமாக பிடித்துக்கொண்டே பேசினான் ஸ்ரீதர் . "அவங்களை எதுவும் சொல்லாதே " அழுத்தமாக சொன்னாள் பெண்ணவள் . "ப்ச் சஹா உனக்கு புரியலை பிரவீன் நீ நினைக்கிற மாதிரி லேசுப்பட்டவன் இல்லை , சதீஷ் உன் டார்கெட் ஓகே , அதுக்காக ஏன் இப்படி பிரவீன் கிட்ட மாட்டின அவன் இனி உன்னை விடமாட்டான் ..." ஸ்ரீதர் ஆழ்ந்த குரலில் கூறினான் . "அண்ணா நீ எல்லாம் இருக்கிறப்ப என்னைய என்ன பண்ணிட முடியும் ..." புன்னகையுடன் தலை சாய்த்து கேட்டாள் சஹானா .பிரவீனை அவள் சற்று குறைத்து இடைபோட்டுவிட்டாளோ ? அவளின் குறும்பில் புன்னகைத்தவன் "நான் எல்லாம் பிரவீன் முன்னாடி ஒண்ணுமே இல்லை சஹானா ...பிசினஸ் சைட் அவனை பற்றி விசாரிச்சுப்பார் , சிம்மசொப்பனம் அவன் ...அவர் இன்னைக்கு பொறுமையா போனதே நான் இருக்கேன்றதால தான் ...இந்நேரம் உன்னை பற்றி அலசத்தொடங்கிருப்பார் " பிரவீனை நன்கு அறிந்தவனாக கூறினான் ஸ்ரீதர் . "சுபத்ரா குரூப்ஸ் தெரியுமா ?" "ஆமாம் ஏதோ இப்ப வளர்ந்து வர நிறுவனம் , கேள்விப்பட்டேன் ...பெங்களூர்ல கூட சுபத்ரா இன்போடெக் வச்சிருக்காங்கனு சொன்னாங்க " கூறிக்கொண்டே வந்தவன் சஹானாவின் மர்மமான புன்னகையில் விதுவிதிர்த்து போனான் . "சஹானா ? " ஆச்சர்யமாகவும் ,கேள்வியாகவும் நிறுத்தினான் .அதற்கும் புன்னகையே பதிலாக கிடைத்தது அவனிற்கு . "அண்ணா ஒரு கால் பேசிக்கிறேன் " என்று சொல்லி அலைபேசியை எடுத்தவள் யாருக்கோ அழைத்தாள் . "ஹலோ குரு எல்லாம் முடிஞ்சுதா " நிதானமாக கேட்டாள் . அந்த பக்கம் அவளுக்கு தேவையான பதில் வந்தவுடன் "அண்ணா கீர்த்தனா அம்மா வந்து சேர்ந்தாச்சு , உன்னை விட பிரவீனை பற்றி எனக்கு தெரியும் ...யோசிச்சு தான் இதில் இறங்கினேன் " தீவிரமாக பதில் தந்தாள் . சற்று நேரத்தில் ஸ்ரீதரின் கார் ஒரு மாளிகையின் முன் சென்று நின்றது . துள்ளலுடன் இறங்கிய சஹானாவை ஆரத்தி எடுத்து வரவேற்றார் சௌம்யா . "உங்களை பார்த்து எத்தனை நாள் ஆச்சு ?" அதே துள்ளலுடன் சௌம்யாவை அணைக்க சென்றாள் சஹானா . "பளார் ..." ஆரத்தி தட்டை வேலைக்கார பெண்மணியிடம் ஒப்படைத்தவர் தன்னை நெருங்கிய சஹானாவை ஓங்கி அறைந்திருந்தார் சௌம்யா . "பெரியம்மா ...!!" அதிர்ச்சியுடன் கன்னத்தை பிடித்து நின்றுவிட்டாள் சின்னப்பெண் . Reactions: Shanthivairam, Lotus123 and prikar


மத்திய அமைச்சரவை மாலை6மணிக்கு விரிவாக்கம்: 43 பேர் பதவியேற்றனர் மத்திய அமைச்சரவை மாலை6மணிக்கு விரிவாக்கம் செய்யப்பட்டது: 43 பேர் மத்திய அமைச்சரவை இன்று மாலை6மணிக்கு விரிவாக்கம் செய்யப்பட்ட நிலையில் புதிய அமைச்சர்களாக மொத்தம் 43 பேர் பதவியேற்றனர். தலைமையிலான மத்திய அரசு கடந்த 2019 ஆம் ஆண்டு பதவியேற்ற பின்னர், மத்திய அமைச்சரவை மாற்றம் செய்யப்படவில்லை. முதன்முறையாக மத்திய அமைச்சரவை விரிவாக்கம் இன்று மாலை6மணிக்கு நடைபெற்றது. அதில் தமிழகத்தின் சார்பில் மாநில தலைவர் எல்.முருகன் அமைச்சரானார். இதுதொடர்பாக கடந்த நாட்களில் உள்துறை அமைச்சர் அமித்ஷா, அகில இந்திய தலைவர் ஜே.பி.நட்டா ஆகியோர் பாஜக நிர்வாகிகளுடன் இறுதிக் கட்ட ஆலோசனை நடத்தினர். அமைச்சர்கள் பதவியேற்க ஏற்பாடுகளும் நடந்த நிகழ்வில். பதிய அமைச்சரவையில் 13 பேர் வழக்கறிஞர்கள், ஆறு மருத்துவர்கள், இந்தியக் குடிமைப் பணியிலிருந்த ஏழு பேர், உள்ளிட்டோரும் இடம் பெற்றுள்ளனர். இது மட்டுமின்றி ஏற்கனவே மத்திய இணை அமைச்சர்களாக உள்ள ஏழு பேர் கேபினேட் அமைச்சர்களாகப் பதவி உயர்த்தப்பட்டுள்ளனர். தற்போது உள் துறை இணை அமைச்சராக உள்ள கிஷன் ரெட்டி அமைச்சராகப் பதவியேற்றுள்ளார். மத்திய அமைச்சர்களாக இருக்கும் சிலர் தங்கள் உடல்நிலையை காரணமாக பதவி விலக விரும்பியவர் ராஜினாமா குடியரசு தலைவர் ஏற்றார். புதிய அமைச்சர்கள் பதவியேற்க வாய்ப்பாக அவர்கள் பதவி விலகியுள்ளனர். மத்திய தொழிலாளர் நலத்துறை அமைச்சர் சந்தோஷ் கங்குவார் மற்றும் கல்வி அமைச்சர் ரமேஷ் பொக்ரியால் ஆகியோர் தனது பதவியை ராஜினாமா செய்துள்ளதைத் தொடர்ந்து மத்திய சுகாதாரத்துறை அமைச்சர் ஹர்ஷ் வர்த்தனும் ராஜினாமா செய்துள்ளார். அவர்கள் நிர்வகித்து வந்த துறைகளுக்கு புதிய அமைச்சர்கள் நியமிக்கப்படவுள்ளனர். இதுமட்டுமல்லாமல் சில மத்திய அமைச்சர்கள் மாற்றப்பட்டு அந்த இடங்களுக்கும் புதிய அமைச்சர்கள் நியமிக்கப்படுகின்றனர்.குடியரசுத் தலைவர் செயலகம் பிரதமரின் அறிவுரையை ஏற்று, கீழ்காணும் அமைச்சர்களின் ராஜினாமாவை குடியரசுத் தலைவர் உடனடியாக ஏற்றுக் கொண்டார் 1. திரு டி வி சதானந்த கவுடா 2. திரு ரவி சங்கர் பிரசாத் 3. திரு தாவர் சந்த் கெலோட் 4. திரு ரமேஷ் பொக்ரியால் 'நிஷாங்க்' 5. டாக்டர் ஹர்ஷ் வர்தன் 6. திரு பிரகாஷ் ஜவடேகர் 7. திரு சந்தோஷ் குமார் கங்குவார் 8. திரு பாபுல் சுப்ரியோ 9. திரு தோத்ரே சஞ்சய் ஷாம்ராவ் 10. திரு ரத்தன்லால் கட்டாரியா 11. திரு பிரதாப் சந்திர சாரங்கி 12. சுஷ்ரி தேபஶ்ரீ சௌந்தர் இது குடியரசுத் தலைவர் செயலகம் தகவல மொத்தம் 43 பேர் புதிய அமைச்சர்களாக பதவியேற்றனர். இவர்களில் பலர் புதுமுகங்களாகும். இளைஞர்கள் பலருக்கு வாய்ப்பளிக்கப்பட்டுள்ளது. முன்னாள் முதல்வர்கள்4பேர், முன்னாள் மாநில அமைச்சர்கள் 18 பேர், வழக்கறிஞர்கள் 13 பேர், மருத்துவர்கள்6பேர், இன்ஜினியர்கள்5பேர், முன்னாள் அரசு அதிகாரிகள்7பேர் இடம் பெற்றுள்ளார்கள். அதன் விபரம்: புதிய அமைச்சர்களின் பட்டியலாகும். தமிழ்நாட்டின் எல். முருகனை அமைச்சராக்கியதன் மூலம் பிரதமர் நரேந்திர மோடி சொல்லும் செய்தி தெளிவானது. இது நாள் வரை அதிகாரம் கிடைக்காத சமூகங்களுக்கு பதவிகளைத் தருவதன் மூலமும், அவர்களின் கோரிக்கைகளை நிறைவேற்றுவதன் மூலமும் பாரதிய ஜனதாவின் வாக்கு வங்கியை உறுதி செய்வது ஒரு முதன்மை உத்தி. 0.பன்னீர் செல்வத்தின் மகனுக்கு பதவியை மறுத்திருப்பதன் மூலம் ஒடுக்கப்பட்ட சமூகங்களுக்கு சிறந்த செய்தி சொல்கிறார் பிரதமர் நரேந்திர மோடி. பொன். ராதாகிருஷ்ணன், தமிழிசை சௌந்தரராஜன், எல். முருகன், வி.பி. துரைசாமி ஆகியோருக்கு கட்சி, ஆட்சிகளில் பொறுப்பு தருவதன் மூலம் தனது இலக்கை நோக்கி பிஜேபி மெல்ல முன்னேறுவதைப் போன்றே தோன்றுகிறது. இந்தியாவின் எல்லா மாநிலங்களிலும் அவர்கள் செய்த இந்த உத்தி கை கொடுத்திருக்கிறது. இன்னமும் சமூக நீதியை கொள்கை அளவில் மட்டுமே பேசிக்கொண்டு, அதிகாரத்தை பகிர்ந்தளிக்காமல் ஆற்றிக் கொண்டிருந்தால் நிலைமை ஒரு நாள் எல்லை மீறிப் போக வாய்ப்பு இருக்கிறது. அருந்ததியர் இட ஒதுக்கீடு பற்றி பேசிக் கொண்டிருக்கும் நேரத்தில் எல். முருகன் அமைச்சராகி இருக்கிறார். அதிமுகவை எம் ஜி ஆர் உருவாக்கி அதில் அதிக அளவில் சேர்த்த மக்கள் மதுரை வீரன் படம் பார்த்த கொங்கு மக்களின் ஒரு பிரிவானவர்கள் அவர்களே அப்போது அதிமுக ஆட்சியில் அமர மேற்கு மாகாணத்தில் காரணமாக அமைந்தவர்கள் அதே பாணியில் எல்.முருகன் மத்திய இணை அமைச்சர் ஆனார்.


text: கிராம்பு (இலவங்கம், Syzygium aromaticum) ஒரு மருத்துவ மூலிகை. இது சமையலில் நறுமணப் பொருளாகப் பயன்படுத்தப்படுகிறது. இது இந்தோனேசியாவில் தோன்றிய தாவரமாகும். இது இந்தோனேசியாவில் பெரும்பான்மையாகப் பயிரிடப்பட்டாலும் இந்தியாவிலும் இலங்கையிலும் பயிரிடப்படுகிறது. கிராம்பில் கார்போ ஹைட்ரேட், ஈரப்பதம், புரதம், வாலடைல் எண்ணெய், கொழுப்பு, நார்ப்பொருள் , மினரல், ஹைட்ரோகுளோரிக் அமிலச் சாம்பல்கள், கால்சியம், பாஸ்பரஸ், தயமின், ரிபோ பிளேவின், நயாசின், வைட்டமின் சி மற்றும் ஏ போன்றவை உள்ளன. கிராம்பின் மொட்டு, இலை, தண்டு போன்றவற்றிலிருந்து எண்ணெய் எடுக்கப்படுகிறது. அன்றாடம் பயன்படுத்தும் பற்பசைகளில் கிராம்பு சேர்க்கப்படுகிறது. இதிலிருக்கும் சுறுசுறு தன்மையானது வாய்க்கு புத்துணர்வைக் கொடுக்கிறது. இதற்கு அஞ்சுகம், உற்கடம், கருவாய்க்கிராம்பு, சோசம், திரளி, வராங்கம் என்ற பல பெயர்களும் உண்டு. மருத்துவ குணங்கள் பல் வலி, தேள்கடி, விசக்கடி, கோழை, வயிற்றுப் பொருமல், குதவழிக் காற்றோட்டம் போன்றவற்றைக் குணமாக்கப் பயன்படுகிறது. வயிற்றில் சுரக்கும் சீரண (Hcl) அமிலத்தைச் சீராக்கும். ஜீரண உறுப்புகளில் சுரக்கும் நொதிகளை ஊக்குவிக்கும். இதனால் ஜீரணக்கோளாறுகள் நீங்குகின்றன. உணவில் ஏற்படும் அஃபலாக்சின்(:en:Aflatoxin Aflatoxin) என்ற நஞ்சை, கிராம்பிலுள்ள யூகினால் (:en:Eugenol Eugenol) அழிக்கும். antioxident, இரத்தத்தை நீர்த்துப் போகச்செய்யும், இரத்தத்திலுள்ள கொழுப்பைக் குறைக்கும். வாயில் ஏற்படும் துர்நாற்றத்தைப் போக்க உதவும். உடலைப் பருமனடையச் செய்யவும், வளர்ச்சிதை மாற்றப்பணிகளுக்கும், சூட்டைச் சமப்படுத்தவும், இரத்த ஓட்டத்தை முறைப்படுத்தவும் உதவும். கிராம்புப் பொடியை வறுத்து அரை கிராம் தேனில் குழைத்து சாப்பிட்டால் வாந்தி நிற்கும். கிராம்பில் உள்ள விறைக்கப் பண்ணும் ஒரு பொருள் வயிற்றிலுள்ள சில உறுப்புகளை விரைப்படையச் செய்து வாந்தியைத் தடுக்கிறது. நான்கு கிராம் கிராம்பை மூன்று லிட்டர் தண்ணீரில் போட்டு அரை பங்காக சுண்டும் அளவிற்கு கொதிக்க வைத்துப் பருகினால் காலரா குணமடையும். சிறிது சமையல் உப்புடன் கிராம்பை சப்பிச் சாப்பிட்டால் தொண்டை எரிச்சல், கரகரப்பு நீங்கி தொண்டை சரியாகும். தொண்டை அடைப்பால் ஏற்படும் எரிச்சலைத் தவிர்க்க, சுட்ட கிராம்பு மிகச் சிறந்தது. கிராம்பு எண்ணெய் மூன்று துளியுடன் தேன் மற்றும் வெள்ளைப் பூண்டுச் சாறு சேர்த்து படுக்கைக்குப் போகும் முன்பு சாப்பிட ஆஸ்துமாவால் ஏற்படும் சுவாசக் குழல் அழற்சி சரியாகும். முப்பது மில்லி நீரில் ஆறு கிராம்புகளைப் போட்டு கொதிக்க வைத்து அந்தக் கசாயத்தில் தேன் கலந்து குடித்தால் ஆஸ்துமா கட்டுப்படும். கிராம்புப் பொடியை பற்பொடியுடன் கலந்து பயன்படுத்தி வர, வாய் நாற்றம், ஈறு வீக்கம், பல்வலி ஆகியவை குணமாகும். கிராம்பு எண்ணெயை பாதிக்கப்பட்ட ஈறுகளில் தடவிவர குணம் கிடைக்கும். 3-5 துளி நல்லெண்ணெயில் ஒரு கிராம்பை சூடு காட்டி அந்த எண்ணெயை வலியுள்ள காதில் இட்டால் சுகம் கிடைக்கும். தசைப்பிடிப்புள்ள இடத்தில் கிராம்பு எண் ணெயைத் தடவி வர குணம் கிடைக்கும். கிராம்பு மற்றும் உப்பை பசும்பாலில் அரைத்து அந்தப் பசையைத் தடவினால் தலைவலி பறந்துவிடும். தலையிலுள்ள நீரை உப்பு உறிஞ்சி எடுப்பதால் தலைபாரம் குறைந்து குணம் கிடைக்கிறது. கண் இமைகளில் ஏற்படக்கூடிய அழற்சிகளை போக்க கிராம்பை நீரில் உரசி அந்த நீரைப் பயன்படுத்தினால் குணம் கிடைக்கும். சமையலுக்கும், கறிகளுக்குச் சுவையூட்டவும், கறி மசாலா வகைகள் தயாரிக்கவும் கிராம்பு முக்கியம். வாசனைத் தயாரிப்பு, சோப்புத் தயாரிப்பிலும் இது பயன்படுகிறது. மேலும் படிக்க இந்திய வாசனைத் திரவியங்கள் மேற்கோள்கள் வெளி இணைப்புகள் கிராம்பு விவசாயம் குறித்த செய்தி மூலிகைகள் மெய்யிருவித்திலையிகள்


text: எச்சூஸ்மி.. அது கொசு அடிக்கிற பேட் சார்! | Memes on Rio olympics - Tamil Oneindia | Updated: Wednesday, August 24, 2016, 16:40 [IST] சென்னை: ஒலிம்பிக்கிற்காக ரூ. 100 கோடி செலவு செய்துள்ளதாக மத்திய அரசு கணக்கு காட்டியுள்ள இதே நேரத்தில் ரியோவில் இந்திய அதிகாரிகள் குடிப்பதற்கு தண்ணீர் கூட தரவில்லை என இந்திய தடகள வீராங்கனை ஜெய்ஷா குற்றம் சாட்டி இருப்பது பரபரப்பை ஏற்படுத்தியுள்ளது. ஏற்கனவே, கடந்த ஆண்டுகளை விட அதிகமானவர்களை அனுப்பியும் அதிக மெடல்களைக் குவிக்க முடியவில்லை இந்திய விளையாட்டு வீரர்களால் என்ற ஆதங்கத்தில் மக்கள் இருந்து வருகின்றனர். எனவே, தங்களது புண் பட்ட மனதை மீம்ஸ் போட்டு ஆற்றி வருகிறார்கள் நெட்டிசன்கள். அப்படியாக நம் கண்ணில் பட்ட சில சுவாரஸ்யமான மீம்ஸ்கள் உங்களுக்காக... எச்சூஸ்மீ... ஒலிம்பிக்கில் சிந்து வெள்ளிப் பதக்கம் வாங்கியதில் இருந்து நம்மூரில் பலருக்கு கொசு அடிக்கும் மட்டை கூட பேட்மிண்டன் பேட் போலத் தான் தெரிகிறது. தண்ணி வைங்கப்பா... தண்ணீர் உள்ளிட்ட அடிப்படை வசதியைக் கூட செய்து தராமல், பதக்கம் மட்டும் வேண்டும் என கேட்கும் அரசிற்கு சவுக்கடி தருகிறது இந்த மீம்ஸ். தண்ணி வைக்கலையே... ரியோ ஒலிம்பிக்கில் இந்திய அதிகாரிகள் குடிப்பதற்கு தண்ணீர் கூட தரவில்லை என்ற இந்திய தடகள வீராங்கனை ஜெய்ஷாவின் குற்றச்சாட்டைப் பிரதிபலித்துள்ளது இந்த மீம்ஸ். நீ பேசாத... ரியோ ஒலிம்பிக்கில் இரண்டு பெண் வீராங்கனைகள் பதக்கம் பெற்று இந்தியாவைப் பெருமைப்பட வைத்துள்ளனர். இதை வைத்து இதுவரை பெண்களை இழிவாக பேசி வந்த ஆண்களுக்கு சவுக்கடி தருகிறது இந்த மீம்ஸ்.


text: இந்தூர் மைதானத்தில் விரேந்தர் செவாக் படைத்த 219 ஓட்ட ஒருநாள் சர்வதேச சாதனை பற்றிய சில சுவாரஸ்யத் தகவல்கள்.. 3223 ஒருநாள் சர்வதேசப் போட்டிகள் விளையாடப்பட்டுள்ள நிலையில் இதுவே இரண்டாவது இரட்டை சதம். (ஆண்களுக்கான போட்டிகளில்.. ஆஸ்திரேலியா வீராங்கனை பெலிண்டா கிளார்க் 1997ஆம் ஆண்டு டென்மார்க் மகளிர் அணிக்கு எதிராகப் பெற்ற ஆட்டம் இழக்காத 229 ஓட்டங்களே சர்வதேச ஒருநாள் போட்டிகளில் அதிகூடிய ஓட்டங்களாக இன்னும் இருக்கிறது.) List A என்று சொல்லப்படும் சர்வதேச அங்கீகாரம் பெறாத (முதல் தர ஒருநாள் போட்டிகள் - கழக மட்ட, முதல் தர அணிகளின் போட்டிகள்) போட்டிகளில் சேவாக்குக்கு முதல் பத்துப் பேர் இரட்டை சதங்களை எடுத்துள்ளார்கள். செவாக் பெற்ற 219 ஓட்டங்கள் மூன்றாவது அதிகூடிய ஓட்டங்கள் ஆகியுள்ளன. முழு விபரங்கள்... http://stats.espncricinfo.com/ci/content/records/117935.html சச்சின் டெண்டுல்கர் தனது சர்வதேச ஒருநாள் இரட்டை சதம் பெறுவதற்கு முப்பத்தைந்து ஆண்டுகளுக்கு முதலே தென் ஆபிரிக்காவின் மிகச் சிறந்த துடுப்பாட்ட வீரராகக் கருதப்படும் கிரேம் பொல்லொக் (ஷோன் பொல்லொக்கின் பெரியப்பனார்) ஒருநாள் போட்டிகளின் முதலாவது இரட்டை சதத்தைப் பெற்றிருந்தார். சச்சின் டெண்டுல்கர் படைத்திருந்த சாதனை நிலைத்து நின்றது 21 மாதங்கள். பொதுவாகவே கிரிக்கெட்டில் ஒரு சாதனை ஏற்படுத்தப்படும் போதே அதை முறியடிப்பது யார் என்ற ஆய்வுகளும் ஆரம்பித்துவிடுவது வழமை. இந்த சாதனையை முறியடிக்கக் கூடியவராக செவாக்கே இருப்பார் என்பது அநேகரின் கருத்தாக இருந்தது. ஷேன் வொட்சன் பங்களாதேஷ் அணிக்கெதிராக முறியடிக்கக் கூடியளவுக்கு நெருங்கி வந்தார். ஆனால் இலக்கு சிறிது; தப்பி விட்டது. டாக்காவில் 96 பந்துகளில் வொட்சன் மரண அடி அடித்துப் பெற்றது ஆட்டமிழக்காத 185 ஓட்டங்கள். செவாக் செய்து காட்டிவிட்டார். சச்சின், செவாக் இருவரதும் இரட்டை சதங்கள் ஒரே மாநிலத்திலேயே பெறப்பட்டுள்ளன. - மத்தியப் பிரதேசம். இரண்டு ஆடுகளங்களையும் ஒரே ஆடுகளப் பரமரிப்பாளரே தயார்படுத்தியிருந்தார். சமந்தர் சிங் சௌஹான். இரண்டு போட்டிகளிலுமே இந்திய அணி ஒரேயளவான ஓட்ட எண்ணிக்கையினாலேயே வெற்றியீட்டி இருக்கிறது. 153. சச்சின் தனது 200 ஓட்டங்களைப் பெற சந்தித்தது 147 பந்துகளை; செவாக் சச்சினை விட இரு பந்துகள் அதிகமாக சந்தித்திருந்தார். ஆனால் 19 ஓட்டங்களை மேலதிகமாகப் பெற்றுக்கொண்டார். இருவருமே ஒரே எண்ணிக்கையான நான்கு ஓட்டங்களையே (fours) பெற்றிருந்தார்கள். 25 ஒரு நாள் சர்வதேசப் போட்டியொன்றில் பெறப்பட்ட கூடுதலான நான்கு ஓட்ட எண்ணிக்கை இதுவே. ஆனால் செவாக் ஏழு ஆறு ஓட்டப் பெறுதிகளையும் (sixer) பெற்று மொத்தமாக 32 பவுண்டரிகளைப் பெற்றது புதிய சாதனை. (சேவாக் ஒரு இன்னிங்சில் அதிகமாக ஆறு ஓட்டங்கள் பெற்றதும் இந்தப் போட்டியில் தான்) இதற்கு முன்னர் ஷேன் வொட்சன் முப்பது பவுண்டரிகளைப் பெற்றிருந்தார். (15 4s + 15 6s) ஆனாலும் பவுண்டரிகளில் அதிக மொத்த ஓட்டங்களைப் பெற்றவர் என்ற சாதனை இன்னமும் ஷேன் வொட்சன் வசமே. வொட்சன் - 150 ஓட்டங்கள் செவாக் - 142 ஓட்டங்கள் செவாக்கின் கொலைவெறி இன்னிங்க்ஸ் - பந்துகள் மைதானத்தின் அத்தனை முனைகளையும் தொட்டுள்ளதைப் பாருங்கள். நன்றி - cricinfo செவாக் தனது இரட்டை சதத்தைப் பெற எடுத்துக்கொண்ட பந்துகள்.. 140. இது சச்சின் டெண்டுல்கர் எடுத்துக்கொண்டதை விட ஏழு பந்துகள் குறைவாகும். இந்தியர் ஒருவர் மேற்கிந்தியத் தீவுகளுக்கேதிராகப் பெற்ற வேகமான சதமும் இதுவே.. 69 பந்துகளில். இதற்கு முதலும் மேற்கிந்தியத் தீவுகளுக்கு எதிராகத் தான் குறைந்தளவு பந்துகளில் செவாக் சதமடித்திருந்தார். 2002ஆம் ஆண்டு 75 பந்துகளில். பாவம் மேற்கிந்தியத் தீவுகள். சேவாகிடம் ஒவ்வொருமுறையும் மாட்டித் தவிக்கிறது. சச்சினிடம் இருந்த சாதனைகள் மட்டுமன்றி நம்ம மாண்புமிகு சனத் ஜெயசூரியவிடமிருந்த ஒரு அரிய சாதனையும் செவாக்கிடம் போய்ச் சேர்ந்துள்ளது. அணித் தலைவராக ஒருவர் ஒருநாள் சர்வதேசப் போட்டிகளில் பெற்ற அதிகூடிய ஓட்ட எண்ணிக்கை - சனத் ஜெயசூரிய ஷார்ஜாவில் 2000ஆம் ஆண்டு இந்திய அணிக்கெதிராகப் பெற்ற 189 ஓட்டங்களே இதுவரை சாதனையாக இருந்தன. இப்போது செவாக்கின் 219. செவாக் தனது கிரிக்கெட் வாழ்க்கையில் ஒருநாள் இன்னிங்சில் அதிக பந்துகளை சந்தித்ததும் இந்தூரில் தான். 149 பந்துகள். இதற்கு முதல் இந்த ஆண்டு உலகக் கிண்ணத்தின் முதல் போட்டியில் பங்களாதேஷைத் துவம்சம் செய்தபோது செவாக் 140 பந்துகளை சந்தித்து 175 ஓட்டங்களைப் பெற்றிருந்தார். அந்த ஆட்டத்தில் இடை நடுவே செவாக் சற்று சோர்ந்து காணப்பட்டார்; அத்துடன் அவருடன் இணைப்பாட்டங்களைப் புரிந்திருந்த ஏனைய வீரர்கள் செவாக்கின் அழுத்தத்தைக் குறைக்கும் விதமாக வேகமாக அடித்தாடவும் இல்லை. இந்தூரிலோ நிலை வேறு. முதலில் கம்பீர், பின்னர் ரெய்னா என்று சேவாக்கை அழுத்தத்துக்கு உட்படுத்தாமல் தங்கள் பங்கிற்கு மேற்கிந்தியப் பந்துவீச்சாளர்களைப் பந்தாடிக் கொண்டிருந்தார்கள். (ஆனால் செவாக் அவ்விருவரையும் ரன் அவுட்டாக்கியது வேறு கதை ;)) இந்த சாதனை நிகழ்த்திய இன்னிங்சின் இடையே செவாக் எட்டாயிரம் ஒருநாள் சர்வதேச ஓட்டங்கள் என்ற மைல் கல்லையும் கடந்திருந்தார். 8000 ஓட்டங்கள் பெற்ற ஆறாவது இந்திய வீரர் ஆகியுள்ளார் செவாக். முன்னர் ஒரு காலகட்டத்தில் அணியாக இருநூறு அடிப்பதே கஷ்டமாக இருந்த காலம் போய், சச்சின், செவாக் ஆகியோர் தனி நபர் இருநூறுகளை ஆரம்பித்துள்ளார்கள். யார் அடுத்து இதை எட்டப் போவது? யாரால் செவாக்கின் இந்த சாதனையை முறியடிக்க முடியும்? என்னைப் பொறுத்தவரை இப்போதிருக்கும் சர்வதேச வீரர்களில் வெகு சிலருக்கே நீண்ட நேரம் நின்று ஆடி இந்த சாதனையை உடைக்கும் வலிமையையும் பொறுமையும் இருக்கிறது.. ஷேன் வொட்சன், டேவிட் வோர்னர் உடனடியாக ஞாபகம் வருகிறார்கள். வேகமாக அடித்து ஆடினாலும் பிரெண்டன் மக்கலம், திலகரட்ன டில்ஷான், தமிம் இக்பால் போன்றோர் நீண்ட நேரம் நின்றாடும் பொறுமை இல்லாதவர்கள். விராட் கோஹ்லி, டீ வில்லியர்ஸ், சிம்பாப்வேயின் பிரெண்டன் டெய்லர், கெவின் பீட்டர்சன் போன்றோருக்கு நின்று ஆடி ஓட்டங்களைக் குவிக்கும் வல்லமை இருந்தாலும் ஆரம்ப விக்கெட் விரைவாக வீழ்ந்தாலே இவர்களுக்கு இந்த சாதனையைப் பற்றி நினைத்துப் பார்க்க முடியும். எனவே செவாக்கின் சாதனை அவ்வளவு இலகுவில் முறியடிக்கப்பட முடியாது. மீண்டும் செவாக் முயன்றால் அல்லது வோர்னர், வொட்சன், சச்சின் போன்றோருக்கு குவாலியர், இந்தூர் போன்ற ஆடுகளங்கள் மாதிரியான இலகு ஆடுகளங்களோ, சௌஹான் போன்ற ஆடுகள அமைப்பாளரோ வைத்தால் ஒழிய எனும் முடிவுக்கு வரலாம். ஆனாலும் செவாக் தட்டை ஆடுகளத்தில் அடித்தார்; இலகுவான மைதானம்.. பந்துவீச்சு பலமில்லை என்றெல்லாம் சொல்வோருக்கு... என்ன தான் எல்லாம் இலகுவாகக் கிடைத்தாலும் நின்று அடிக்க ஒரு தில்லும், பொறுமையும் வேண்டுமே.. செவாக்கால் மட்டும் தானே முடிந்துள்ளது? எனவே அந்த சாதனையைப் பாராட்டுவோம். Sehwag 219 உடன் இன்னும் சில இந்திய சாதனைகளும் நிகழ்ந்துள்ளன. இந்திய அணியால் பெறப்பட்ட அதிகூடிய மொத்த ஓட்ட எண்ணிக்கையும் இதுவே (418/5). முன்னதாக இலங்கை அணிக்கெதிராக 2009ஆம் ஆண்டு இதே டிசெம்பர் மாதம் ராஜ்கோட்டில் இந்தியா 7 விக்கெட்டுக்களுக்கு 414 ஓட்டங்களை எடுத்திருந்தது. ஒருநாள் சர்வதேச வரலாற்றில் இதுவரை பத்து தடவைகள் 400 + ஓட்டங்கள் அணிகளால் பெறப்பட்டுள்ளன. இந்தியாவே அதிக தடவைகள் (4) நானூறு ஓட்டங்களைக் கடந்திருக்கிறது. இனி ஒருவர் தனிநபராக 200 ஓட்டங்களைக் கடந்தால் நெதர்லாந்து அணிக்கெதிராக இலங்கை அணி படைத்த சாதனை ஓட்ட எண்ணிக்கையான 443/9 ஐ முறியடிக்கலாம். இப்போ சுவாரஸ்யமான மற்றொரு விடயம் என்னவென்றால் உறங்கிக் கொண்டிருந்த சிங்கத்தை மேற்கிந்தியத் தீவுகள் தட்டி எழுப்பி விட்டது. அந்த சிங்கம் ஆஸ்திரேலியாவுக்குள் நுழைந்து என்னென்ன சாதனைகளை உடைக்கப் போகுதோ? நியூ சீலாந்திடமே முக்கித் திணறிக் கொண்டிருக்கும் ஆஸ்திரேலியா செவாக்கின் கொலைவெறியைத் தாங்குமா?


text: யமுனை ஆறு (Yamuna River) வட இந்தியாவின் முக்கியமான ஆறுகளுள் ஒன்றாகும். உத்தராஞ்சல் மாநிலத்தில் இமய மலையில் அமைந்துள்ள யமுனோத்ரி தொடங்கும் இந்த ஆறு, தில்லி, ஹரியானா ஆகிய மாநிலங்கள் வழியாக ஓடி, உத்தரப் பிரதேசத்தின் அலகாபாத் நகரில் கங்கை ஆற்றுடன் கலக்கிறது. யமுனோத்ரியிலிருந்து அலகாபாத் வரை 1370 கிமீ இவ்வாறு ஓடுகிறது. தில்லி, மதுரா, ஆக்ரா ஆகிய நகரங்கள் யமுனை ஆற்றின் கரையில் அமைந்துள்ளன. உலகப் பாரம்பரியச் சின்னங்களுள் ஒன்றான தாஜ் மஹால் யமுனையின் கரையில் அமைந்துள்ளது. யமுனை சிலநேரங்களில் ஜமுனா அல்லது ஜம்னா என்று அழைக்கப்படுகிறது. இது ஒரு நீளமான நதி ஆகும். இது கங்கை நதியின் இரண்டாவது பொிய கிளை நதியாகும். இக் கிளை நதியானது யமுனோத்ரி என்ற பனிக்கட்டி மலையிலிருந்து உருவாகிறது. இந்நதி இந்தியாவில் உத்ரகாண்ட் மாநிலத்தில் கீழ் இமாச்சல மலைப் பகுதியில் உள்ள தென்மேற்கு சாிவில் உள்ள பாந்தர்பூஞ்ச் சிகரத்தில் இருந்து 6387 மீட்டர் உயரத்திலிருந்து உருவாகிறது. இந்த நதியின் மொத்தப் பயணத் தொலைவு 1,376 கிலோ மீட்டர் ஆகும். கங்கை ஆற்றுப் படுகையில் 40.02% நிலப்பகுதியில் இந்நதி பாய்கிறது. இது கங்கை ஆற்றுடன் அலகாபாத்தில் திாிவேணி என்ற இடத்தில் கலப்பதற்கு முன்னதாக கங்கையும் யமுனையும் கலக்கும் இடமான திாிவேணி சங்கமத்தில் 12 வருடத்திற்கு ஒரு முறை கும்பமேளா நடைபெறுகிறது. இந்த நதிதான் இந்தியாவிலேயே மிக நீளமான நதியாகக் கருதப்படுகிறது. ஆனால் இது நோிடையாக கடலில் கலப்பதில்லை. இது உத்ரகாண்ட், இமாச்சலப்பிரதேசம், ஹாியானா மற்றும் உத்தரப்பிரதேசம் போன்ற பல மாநிலங்களைக் கடந்து செல்கிறது. முதலில் உத்ரகாண்ட் அதன் பிறகு டெல்லியைக் கடந்து, அதன் பொிய கிளை நதியான டானுடன் கலக்கிறது. சாம்பல் நதி யமுனையின் மிக நீளமான கிளை நதியாகும். இந்நதி சிந்து, பெட்வா, கென் போன்ற ஆற்றுப் படுகையைக் கொண்டிருக்கிறது. கங்கை - யமுனை சமவெளிப் பகுதிக்கும், இந்திய - கங்கைச் சமவெளிப் பகுதிக்கும் இடைப்பட்ட பகுதியில் இந்நதி மிக செழிப்பான, வளமான பகுதியை உருவாக்குகிறது. 57 மில்லியன் மக்கள் யமுனை நதியால் பயன்பெறுகிறார்கள். இந்த நதி வருடத்திற்கு 10000 கன சதுர இலக்கங்கோடி மீட்டர் தூரம் பயணம் செய்கிறது. இந்த நதி பாசனத்திற்காக 96% பயன்படுத்தப்படுகிறது. டெல்லியின் 70% தண்ணீர்த் தேவை யமுனை நதி நீரால் தீர்க்கப்படுகிறது. இந்து மதத்தில் கங்கையைப் போலவே யமுனை நதியும் போற்றி வணங்கப்படுகிறது. இந்து புராணக் கதைகளின்படி யமுனை நதி சூாிய கடவுளின் மகளாகவும், மரணத்தை அளிக்கும் கடவுள் யமனின் தங்கையாகவும் கருதப்படுகிறது. புராணக் கதைகளின்படி யமுனை யாமினாட் எனவும் கருதப்படுகிறது. யமுனை நதியில் நீராடினால் ஒருவர் மரணத்தின் பிடியிலிருந்து விடுபடலாம் என்று நம்பப்படுகிறது. இமாச்சலத்திலிருந்து டெல்லியில் உள்ள விசிராபாத் என்ற இடம் வரை யமுனையின் நீரானது சுத்தமாகவுள்ளது. விசிராபாத் அணைக்கட்டிற்கும் ஓக்லா அணைக்கட்டிற்கும் இடைப்பட்ட பகுதியில் 15 இடங்களில் வடிகால் வாயிலாக கழிவு நீ்ர் ஆற்றில் கலந்து ஆற்றை அசுத்தமாக்குகின்றன. வீட்டுக் கழிவுகள், நகராட்சி கழிவுகள் மற்றும் தொழிற்சாலைக் கழிவுகள் ஆகிய மூன்று முக்கியக் கழிவுகளால் யமுனை நதி அசுத்தப்படுத்தப்படுகிறது. மூலம் (தொகு) யமுனை நதியின் மூலமானது யமுனோத்திரி என்ற பனிக்கட்டி மலையிலிருந்து உருவாகிறது. அரித்துவார்ன் வடக்கில் உத்ரகாண்ட் மாநிலத்தில், உத்தரகாசி மாவட்டத்தில் உள்ள இமாலயத்தின் தென்கிழக்குச் சாிவில் பாந்தர் பூஞ்ச் சிகரத்திலிருந்து 6387 மீ உயரத்திலிருந்து இது உருவாகிறது. யமுனை நதி கடவுளாகக் கருதப்படுவதால் யமுனைக்கு அர்ப்பணிப்பதற்காக யமுனோத்ரி கோயில் கட்டப்பட்டது. இந்து மதத்தில் யமுனோத்ரி கோயில், புனிதத் தளமாக கருதப்படுகிறது. இக்கோயிலை ஒட்டி 13 கி.மீ. தூரத்திற்கு நடைபாதை உள்ளது. இப்பாதை ஆற்றின் வடக்குக் கரையில் அமைந்துள்ள "மார்க்கண்டேய" தீர்த்தத்துக்கு செல்கிறது. இங்குதான் முனிவர் மார்க்கண்டேயர், மார்க்கண்டேய புராணத்தை எழுதினார். இவ்விடத்தில் இருந்து யமுனை தெற்கில் பாய்கிறது. கீழ் இமாச்சலம் மற்றும் சிவாலிக் மலைத் தொடர் வழியாக 200 கி.மீ. தூரத்திற்கு தெற்கு நோக்கிப் பாய்கிறது. இந்த ஆற்றுப் படுகையில் மண்ணியல் அமைப்புகளான செங்குத்தான பாறைகளில், பள்ளத்தாக்குப் பகுதிகள் மற்றும் ஓடைகள் அமைந்துள்ளன. இந்நதியின் நீர் பாயும் மொத்தப் பரப்பளவு 2320 சதுர கி.மீ. ஆகும். இப்பகுதி இமாச்சலப் பிரதேசத்தில் அமைந்துள்ளது. யமுனையின் முக்கியக் கிளை நதிகளான டான்ஸ், ஹாி-கி-துன் பள்ளத்தாக்கிலிருந்து உருவாகிறது. இது டேராடூனில் கால்சி நதியுடன் இணைந்த பிறகு இதன் கொள்ளளவு யமுனை நதியை விட அதிகமாகும். இந்நதியின் வடிகால் பகுதிகள் இமாச்சலத்தில் உள்ள கிாி-சட்லெஜ் நீ்ர்ப்பிடிப்புப் பகுதிகளும், கார்வாலில் உள்ள யமுனை - பிலிங்னா நீர்ப்பிடிப்புப் பகுதிக்கும் இடையில் அமைந்துள்ளது. சிம்லாவின் தெற்குப் பகுதியும் இந்நதி நீர் பாயும் பகுதியில் அடங்கும். யமுனை நதிப் பள்ளத்தாக்கில் மிக உயரமான பகுதி காலாநாக், இது 6387 மீட்டர் உயரமுடையது. யமுனையின் மற்ற கிளை நதிகளான கிாி, ரிஷிகங்கா, ஹனுமன் கங்கா மற்றும் பாட்டா ஆகியவை யமுனை நதி பள்ளத்தாக்கின் மேல்நீர்ப்பிடிப்புப் பகுதியில் பாய்கின்றன. இங்கிருந்து யமனை நதி டேராடூனின் அருகில் உள்ள டாக் பாதாில் உள்ள டூன் பள்ளத்தாக்குப் பகுதியில் கீழ்நோக்கிப் பாய்கிறது. டாக் பாதர் அணைக்கட்டிலிருந்து நீர், மின்சாரம் எடுப்பதற்காக கால்வாய்க்கு பிாித்து விடப்படுகிறது. சீக்கிய புனித யாத்திரை நகரான போயன்டா சாகிப்பை கடந்து சென்ற பிறகு, ஹாியானாவில் உள்ள யமுனா மாவட்டத்தில் உள்ள தேஜ்வாலாவை அடைகிறது. இங்கு 1873-ல் ஓர் அணைக்கட்டு கட்டப்பட்டுள்ளது. இங்கிருந்து இரண்டு முக்கிய கால்வாய்களான மேற்கு யமுனைக் கால்வாய், கிழக்கு யமுனைக் கால்வாய், கிழக்கு யமுனைக் கால்வாய் உருவாகின்றன. உத்திரபிரதேசம் மற்றும் ஹாியானா ஆகிய இரு மாநிலங்களுக்கு் இக்கால்வாய் யமுனா நகர், கார்னல் மற்று பானிபட் ஆகிய நகரங்களைக் கடந்து கைதர்பூர் சுத்திகாிப்பு ஆலையை அடைகிறது. இங்கிருந்து டெல்லிக்கு நீர் எடுத்துச் செல்லப்படுகிறது. யமுனா நகர் மற்றும் பானிபட் ஆகிய நகரங்களில் இருந்து கழிவு நீர் இக்கால்வாயில் கலக்கிறது. 224 கிலோ மீட்டர் கடந்து பல்லா கிராமத்தை அடைந்தபிறகு யமுனை நதியில் சிறு ஓடைகளில் அவ்வப்போது வருகின்ற நீர் கலக்கிறது. வறட்சிக் காலங்களில் இந்த நதி தேஷ்வா முதல் டெல்லி வரை வறண்டு இருக்கும். யமுனை நதி இமாச்சலப்பிரதேசம், உத்ரகாண்ட் மற்றும் அாியானா, டெல்லி, உத்தரபிரதேசம் ஆகியமாநிலங்களுக்கு இடையே எல்லையாக உள்ளது. இந்நதி கங்கை நதிக்கு இணையாக இந்து - கங்கைச் சமவெளி வரை பாய்கிறது. உலகிலேயே மிகப் பொிய வளமான பகுதியான இந்து - கங்கை சமவெளிப் பகுதிக்குப் பிறகு இரு நதிகளும் இணையாகப் பாய்கின்றன. கங்கை - யமுனை சமவெளிப்பகுதி 69,000 சதுர கிலோ மீட்டர் பரப்பளவை உள்ளடக்கியது. இந்தச் சமவெளிப் பகுதியில் மூன்றில் ஒரு பங்கு விவசாயத்திற்கு பெயர் பெற்றது. துணை ஆறுகள் பேட்வா ஆறு பேட்வா ஆறு, மத்தியப் பிரதேச மாநிலம் ஓசங்காபாதுக்கு வடக்கில் உருவாகி, வட கிழக்காகப் பாய்ந்து, மால்வா பீடபூமி வழியாக உத்தரப்பிரதேச மாநிலம் அமீர்பூர் அருகில் யமுனையில் கலக்கிறது. கென் ஆறு கென் ஆறு, மத்தியப் பிரதேசம், ஜபல்பூர் அருகில் உருவாகி உத்தரப் பிரதேசத்தின் பதேபூர் அருகில் யமுனையில் கலக்கிறது. மேற்கோள்கள் இந்திய ஆறுகள் இந்து தொன்மவியல் ஆறுகள் கங்கையின் துணை ஆறுகள்


காவிரி உரிமை நிலைநாட்டப்பட்டிருக்கிறது - அமைச்சர் ஜெயக்குமார் | Virakesari.lk காவிரி உரிமை நிலைநாட்டப்பட்டிருக்கிறது - அமைச்சர் ஜெயக்குமார் Published by Priyatharshan on 2018-05-22 05:32:37 காவிரி மேலாண்மை ஆணையம் அமைக்கப்பட்டிருப்பதன் மூலம் காவிரி உரிமை நிலைநாட்டப்பட்டிருக்கிறது. இதை ஸ்டாலினால் பொறுத்துக் கொள்ளமுடியவில்லை என்று அமைச்சர் ஜெயக்குமார் தெரிவித்திருக்கிறார். இது தொடர்பாக அவர் சென்னையில் செய்தியாளர்களிடம் தெரிவித்ததாவது, ‘ ஆட்சியிலும் கட்சியிலும் பெண்களுக்கு அதிக முக்கியத்துவம் அளிக்கும் ஒரே கட்சி அதிமுக மட்டும் தான். கட்சி அரசு நிர்வாகத்தில் பெண்களுக்கு அதிக இடங்களை ஒதுக்கீடு செய்தவர் ஜெயலலிதா. ஒடுக்கப்பட்ட மக்களுக்காகவும் தமிழக அரசு செயல்பட்டுக் கொண்டிருக்கிறது. காவிரி நதி நீர் பங்கீடு விவகாரத்தில் நல்ல தீர்ப்பு வழங்கப்பட்டுள்ளது. காவிரி மேலாண்மை ஆணையத்திற்கு அனைத்து அதிகாரங்கள் உள்ளது. மு க ஸ்டாலின் கற்பனை உலகில் சஞ்சரிக்கிறார். அறிவாலயத்தை தலைமை செயலகமாக நினைத்துக் கொண்டு அனைத்துக்கட்சிக் கூட்டத்தை தினமும் நடத்தி வருகிறார். காவிரி உரிமை நிலைநாட்டப்பட்டிருப்பதை ஸ்டாலின் பொறுத்துக் கொள்ள முடியவில்லை. ’ என்றார். காவிரி உரிமை காவிரி மேலாண்மை ஆணையம் ஸ்டாலின் சென்னை ஜெயலலிதா


text: நிதி ஆலோசகர் அனிதா பட் பணத்தைப் பெருக்கும் மந்திரத் தொடர் பணத்தைச் சேமிக்க, பெண்கள் பெரும்பாலும் நாடும் மூன்று முக்கிய வழிகள்... வங்கி டெபாஸிட், ஏலச் சீட்டு, நகைச் சீட்டு. இவற்றில் வங்கி டெபாஸிட் பாதுகாப்பானது என்பதில் எந்தச் சந்தேகமும் இல்லை. ஆனால், மற்ற இரண்டும்? அக்கம் பக்கத்து வீட்டுக்காரர்களிடம் மற்றும் வேலை பார்க்கும் இடத்தில் சீட்டுப் போட்டுவிட்டு, திடீரென ஒரு நாள் அந்த நபர்கள் குடும்பத்தோடு காணாமல் போகும்போது... மொத்த பணமும் பறிபோய், போலீஸ் ஸ்டேஷன் வாசலில் கண்ணீரோடு காத்திருக்கும் பலரையும் அடிக்கடி மீடியாக்களில் நாம் பார்த்துக் கொண் டிருக்கிறோம். கிட்டத்தட்ட இதேபோலத்தான்... முகம் தெரியாத தனியார் சீட்டு நிறுவனங்கள் மற்றும் நகைக்கடைகளில் பணத்தைக் கட்டிவிட்டு, திடீரென அவர்கள் கடையை இழுத்து மூடிவிட்டு ஓடிப்போனதும்... கண்ணீரில் மிதக்கிறார்கள் பலரும்! வங்கியில் டெபாஸிட் செய்யும்போது, சீட்டு மற்றும் நகைச் சீட்டு அளவுக்கு லாபம் இருப்பதில்லை. குறைந்த சதவிகிதமே வட்டியாக கிடைக்கும். அதற்காக, மொத்த பணமும் பறிபோகும் வகையிலான ரிஸ்க் எடுக்கத்தான் வேண்டுமா? இதற்குப் பதிலாக, நமது பணம் பாதுகாப்பாகவும் இருக்கும், அதேநேரத்தில் நன்றாக சம்பாதித்தும் கொடுக்கும் என்றால்... நாம் வேண்டாம் என்றா சொல்வோம்! இதற்காகவேதான் இருக்கிறது... மியூச்சுவல் ஃபண்ட் முதலீடு! பங்குச்சந்தையில் நேரடியாக முதலீடு செய்ய முடியாதவர்கள், மியூச்சுவல் ஃபண்ட் மூலம் முதலீடு செய்யலாம். அதாவது, மியூச்சுவல் ஃபண்டில்... 'ஃபண்ட் மேனேஜர்' என ஒருவர் இருப்பார். அவர் நம்மிடம் இருந்து வாங்கும் பணத்தை நன்றாக செயல்பட்டுக் கொண்டிருக்கும் பங்குகள், அரசு கடன் பத்திரங்கள் போன்றவற்றில் முதலீடு செய்வார். இதில் கிடைக்கும் லாபத்தை நமக்கு பங்கிட்டுக் கொடுப்பார். மியூச்சுவல் ஃபண்டில் முதலீடு செய்ய பான் கார்டு, முகவரிச் சான்று மற்றும் கே.ஒய்.சி. படிவம் போன்றவை அவசியம். உங்க ளிடம் இருக்கும் பணத்தை வங்கியில் டெபாஸிட் செய்து, தேவையின்போது உடனே எடுப்பது போலவும், மாத வருமானம் வருவது போலவும் மியூச்சுவல் ஃபண்டிலும் பல திட்டங்கள் இருக்கின்றன. மன்த்லி இன்கம் பிளான்: ஓய்வு பெற்றவர்கள், மாத வருமானம் வேண்டும் என நினைப்பவர்கள் இந்தத் திட்டத்தில் முதலீடு செய்யலாம். இதில் முதலீடு செய்யும் தொகையின் அடிப் படையில் மாதந்தோறும் ஒரு தொகை வருமானமாக வரும். இத்திட்டத்தில் வருமானம் சிறிது குறைவாக இருந்தாலும், பாதுகாப்பு அதிகம். பேலன்ஸ்டு ஃபண்ட்: இதில் முதலீடு செய்யும் தொகையில் குறிப்பிட்ட சதவிகிதம் பங்குகளிலும், கடன் பத்திரங்களிலும் கலவையாக முதலீடு செய்யப்படும். பங்குச் சந்தை மேலே போனாலும், கீழே போனாலும் இந்தத் திட்டத்தில் அவ்வளவாக பாதிப்பு இருக்காது. லிக்யூட் ஃபண்ட்: வங்கி சேமிப்புக் கணக்கு போலவே, இதிலும் எப்போது வேண்டுமானாலும் பணத்தை டெபாஸிட் செய்யலாம், எடுக்கலாம். கையில் இரண்டு லட்ச ரூபாய் இருக்கிறது எனில், அதை லிக்யூட் ஃபண்டில் முதலீடு செய்துவிட்டு, தேவைப்படும் நேரத்தில் எடுத்துக் கொள்ளலாம். வங்கி சேமிப்புக் கணக்குக்கு கிடைக்கும் வட்டியைவிட, இதில் கூடுதல் வருமானம் கிடைக்கும். ஃபிக்ஸட் மெச்சூரிட்டி பிளான்: வங்கி ஃபிக்ஸட் டெபாசிட்டில் முதலீடு செய்வதுபோல குறிப்பிட்ட வருடத்துக்கு இதில் பணத்தை டெபாஸிட் செய்யலாம். அதாவது, உங்கள் மகள் தற்போது பத்தாம் வகுப்பு படிக்கிறாள், கையில் ஒரு லட்சம் ரூபாய் பணம் இருக்கிறது, அவளின் திருமணத்தின் போதுதான் அந்தப் பணம் தேவை எனில் ஃபிக்ஸட் மெச்சூரிட்டி பிளானில் முதலீடு செய்யலாம். மியூச்சுவல் ஃபண்டில் பணத்தை சேமிக்க பல முறைகள் இருக்கின்றன. இதில் எஸ்.ஐ.பி. (Systematic Investment plan) எனும் முறை சுலபமாக முதலீடு செய் வதற்கு ஏற்றதாக இருக்கிறது. குழந்தைகள் பிறந்தவுடன் அவர்களின் எதிர்காலத் தேவையைக் கணக்கில் கொண்டு அவர்களின் பெயரில் மியூச்சுவல் ஃபண்டில் பணம் சேமித்து வர, எஸ்.ஐ.பி. முறையே சிறந்தது. 100, 500, 1000 ரூபாய் என உங்க ளால் முடிந்த தொகையை மாதந்தோறும் இதில் சேமித்து வரலாம். நீங்கள் குறிப்பிட்டுக் கொடுக்கும் தேதியில் வங்கிக் கணக்கிலிருந்து அந்தத் தொகையை மியூச்சுவல் ஃபண்ட் நிறுவனம் எடுத்துக் கொள்ளும். பத்து வருடங்கள், இருபது வருடங்கள் என நீண்ட காலத்துக்கு முதலீடு செய்யும்போது நல்ல வருமானம் கொடுக்கும். குழந்தைகளின் படிப்பு, திருமணச் சமயங்களில் இந்தத் தொகை மிகவும் உதவியாக இருக்கும். வேலைக்குப் போகும் பெண்கள், மாதந்தோறும் சேமிக் கும் பெண்களுக்கு ஏற்ற சேமிப்பு முறை இது. கையில் போனஸ், இன்க்ரிமென்ட் அல்லது ஏதாவது பணம் வந்தால், அதையும் இதில் கூடுதலாக முதலீடு செய்யலாம். 'மியூச்சுவல் ஃபண்ட் முதலீடு என்பது... பங்குச் சந்தை சார்ந்தது. அதில் பணத்தை முதலீடு செய்வது, ரிஸ்க்' என்கிற பொதுக்கருத்து ஒன்று இங்கே உலா வருகிறது. ஆனால், அது தவறான கருத்து. அதேபோல வங்கியைப் போன்று இதில் பணம் பாதுகாப்பாக இருக்குமா என்ற பயமும் தேவையற்றது. வங்கிகளை ஒழுங்குமுறைப்படுத்த ரிசர்வ் வங்கி உள்ளது போல, மியூச்சுவல் ஃபண்ட் நிறுவனங்களை ஒழுங்குபடுத்த 'செபி’ என்ற அமைப்பு உள்ளது. எனவே, ரிஸ்க் பயம் வேண்டாம்; மியூச்சுவல் ஃபண்ட், சாமர்த்தியமான ஒரு முதலீட்டு முறை என்பதில் சந்தேகம் வேண்டவே வேண்டாம்! - பணம் பெருகும்... நீங்களும் ஏஜென்ட் ஆகலாம்! பணம் டெபாஸிட் செய்து சேமிப்பது மட்டுமல்ல... மியூச்சுவல் ஃபண்ட் ஏஜென்ஸி மூலம் பணம் சம்பாதிக்கவும் முடியும். இதற்கு பன்னிரண்டாம் வகுப்பு தேர்ச்சியுடன், 'நிசிம்’ எனும் தேர்வை எழுத வேண்டும். மியூச்சுவல் ஃபண்ட் நிறுவனங்களே இதற்கான பயிற்சியைக் கொடுப்பார்கள். இன்ஷூரன்ஸ் ஏஜென்ட் எனில் ஏதாவது ஒரு நிறுவனத்துக்கு மட்டும்தான் ஏஜென்ட்டாக இருக்க முடியும். ஆனால், மியூச்சுவல் ஃபண்ட் ஏஜென்ட், பல ஃபண்ட் நிறுவனங்களுக்கும் ஏஜென்ட்டாக இருக்கலாம் என்பது கூடுதல் வாய்ப்பு. இது, பெண்களுக்கு ஏற்ற பணியாகவும் இருப்பது... இதன் விசேஷம்!விகடன் இதழ்கள் மற்றும் இ-புத்தகங்களை உங்கள் மொபைலில் படிக்க புதிய Vikatan APP